Diari Oficial de la Generalitat Valenciana


Sumari del DOGV 4718, del 24-03-2004 (2004/2743)

ORDE de 5 de març de 2004, del conseller de Cultura, Educació i Esport, per la qual es convoquen diferents tipus d'ajudes i beques i per al foment de la investigació científica i el desenrotllament tecnològic a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2743


Data del document
:   05-03-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * investigació científica
    * projecte d'investigació
    * universitat
    * assignació per estudis
    * centre d'investigació
    * personal d'investigació
    * recerca i desenvolupament

ORDE de 5 de març de 2004, del conseller de Cultura, Educació i Esport, per la qual es convoquen diferents tipus d'ajudes i beques i per al foment de la investigació científica i el desenrotllament tecnològic a la Comunitat Valenciana. [2004/X2743]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenrotllament Tecnològic, establix el marc normatiu en què s'ha de desenrotllar l'actuació de la Generalitat en esta matèria i les finalitats essencials que han de perseguir estes activitats de foment i de coordinació, incloent entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.
  
El programa de Promoció d'I+D+I que s'inclou en els Pressuposts de la Generalitat Valenciana per a l'exercici 2004, establix i dota un sistema d'ajudes a la investigació que té entre els objectius bàsics incrementar els recursos humans del sistema valencià d'investigació científica i de desenrotllament tecnològic, i la seua qualificació, tot facilitant la formació, el perfeccionament, la intercomunicació del personal investigador i la difusió dels resultats de la investigació, entre altres actuacions.
  
Per tot això, i fent ús de les atribucions que em conferix l'article 35 de la Llei de Govern Valencià i el Decret 115/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Cultura, Educació i Esport,
  
ORDENE
  
Primer
  
Es convoquen les beques i ajudes que tot seguit es relacionen, i s'aproven les bases per les quals es regirà la seua concessió, que s'inclouen com a annexos de la present orde:
  
a) Beques per a la formació de personal investigador de caràcter predoctoral (annex II).
  
b) Ajudes per a estades de becaris predoctorals en centres d'investigació ubicats fora de la Comunitat Valenciana (annex III)
  
c) Beques postdoctorals de perfeccionament de personal investigador (annex IV).
  
d) Ajudes per a estades postdoctorals en centres d'investigació fora de la Comunitat Valenciana (annex V).
  
e) Ajudes per a estades d'investigadors invitats en universitats i altres centres d'investigació ubicats a la Comunitat Valenciana (annex VI).
  
f) Ajudes per a l'adquisició, renovació o millora d'infraestructures (annex VII).
  
g) Ajudes per a projectes d'investigació científica i desenrotllament tecnològic (annex VIII).
  
h) Ajudes per a grups d'investigació (annex IX).
  
Segon
  
D'acord amb el que establix la Llei 17/2003, de 30 de desembre, de Pressuposts de la Generalitat Valenciana per a l'exercici 2004:
  
a) Les beques per a la formació de personal investigador de caràcter predoctoral i les beques postdoctorals de perfeccionament de personal investigador es finançaran a càrrec de la secció 09, programa 542.50 €Promoció d'I+D+I?, línia T4015000 amb un import màxim de 606.800 euros. L'actuació corresponent a les beques per a la formació de personal investigador de caràcter predoctoral es podrà finançar pel Fons Social Europeu.
  
b) Les ajudes per a estades de becaris predoctorals en centres d'investigació ubicats fora de la Comunitat Valenciana, les ajudes per a estades postdoctorals en centres d'investigació fora de la Comunitat Valenciana i les ajudes per a estades d'investigadors invitats en universitats i altres centres d'investigació ubicats a la Comunitat Valenciana es finançaran a càrrec de la secció 09, programa 542.50 €Promoció d'I+D+I?, línia T4017000 amb un import màxim 572.000 euros.
  
c) Les ajudes per a l'adquisició, la renovació o millora d'infraestructures, ajudes per a projectes d'investigació científica i desenrotllament tecnològic i ajudes per a grups d'investigació es finançaran segons la naturalesa del gasto objecte de la subvenció, a càrrec de la secció 09, programa 542.50 €Promoció d'I+D+I?, línia T4019000 amb un import màxim d'1.196.000 euros, línia T4685000 amb un import màxim de 676.000 euros i línia T4694000 amb un import màxim de 5.467.666 euros.
  
DISPOSICIONS FINALS
  
Primera
  
Es faculta el director general d'Universitats i Investigació perquè dicte les resolucions necessàries per a l'aplicació, desenrotllament i interpretació de la present orde, i es delega en ell la competència per a resoldre la concessió o la denegació de les beques i ajudes a què fa referència esta convocatòria.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present orde, que esgota la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes comptador des de l'endemà de la publicació de la present orde en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present orde en el Diari Oficial de la Generalitat Valenciana.
  
València, 5 de març de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX I
  
Normes generals de procediment, d'aplicació en tots els annexos de la present orde
  
1. Objecte i àmbit
  
L'objecte de la present orde de convocatòria d'ajudes és regular el procediment de concessió, en règim de publicitat, objectivitat i concurrència competitiva, de les beques i ajudes que s'especifiquen en els respectius annexos, i amb atenció especial i prioritària a les necessitats de les universitats públiques valencianes.
  
2. Presentació de sol·licituds i termini
  
1. Els models d'impresos normalitzats (sol·licituds i altres documents) estaran disponibles en l'adreça d'internet http://www.cult.gva.es/dgeui/homepage.htm.
  
2. El termini de presentació de sol·licituds és d'un mes des de l'endemà de la publicació d'esta orde en el Diari Oficial de la Generalitat Valenciana.
  
3. Les sol·licituds i la documentació, així com qualsevol altre tipus de correspondència posterior, dirigides al director general d'Universitats i Investigació, es presentarà en el Registre General de la Conselleria de Cultura, Educació i Esport o en qualsevol dels llocs i pel procediments a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999.
  
Quan la sol·licitud es trameta per correu certificat, s'haurà de presentar en la corresponent oficina de correus, en sobre obert perquè es puga estampar el segell de la data en l'imprés de sol·licitud.
  
4. Només s'admetrà una sol·licitud per persona o entitat sol·licitant per a cada una de les convocatòries que té la present orde, llevat que s'hi especifique una altra cosa.
  
3. Instrucció del procediment
  
1. L'òrgan encarregat de la instrucció del procediment és la Direcció General d'Universitats i Investigació que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals s'ha de dictar la resolució.
  
2. Finalitzat el termini de presentació de sol·licituds, i una vegada revisades, per mitjà de resolució del director general d'Universitats i Investigació, es publicarà en el tauler d'anuncis de la Conselleria de Cultura, Educació i Esport, i en l'adreça d'internet indicada en el punt 2.1 d'este annex, una relació de totes les sol·licituds (una per cada tipus d'ajuda) que no reunisquen els requisits exigits, perquè en el termini de deu dies s'esmene la falta o es complete la documentació preceptiva, amb indicació que, si així no es fa, es tindrà per desistida la sol·licitud, amb la resolució prèvia en què es declare esta circumstància i amb la indicació dels fets produïts i de les normes que són d'aplicació.
  
Així mateix, en la mateixa resolució es farà pública la relació provisional de sol·licituds excloses, amb expressió de la causa d'exclusió, perquè les persones interessades presenten les al·legacions que estimen oportunes en el mateix termini de deu dies.
  
3. Transcorregut el termini anterior, per mitjà de resolució del director general d'Universitats i Investigació, es publicarà en el tauler d'anuncis abans esmentat i en l'adreça d'internet referida, es relacions definitives d'admesos, exclosos i desistits en la convocatòria.
  
4. L'avaluació i la selecció de les sol·licituds es realitzarà tenint en compte exclusivament la documentació aportada en la sol·licitud, per la qual cosa es prescindirà del tràmit d'audiència, segons el que disposa l'article 84 de la Llei 30/1992, de 26 de novembre.
  
5. L'arreplegada de la documentació presentada, per a les sol·licituds excloses, desistides o desestimades després del procés de selecció, es podrà efectuar dins dels sis mesos següents a la resolució definitiva de la convocatòria. La documentació no arreplegada una vegada transcorregut el termini podrà ser destruïda.
  
6. Les ajudes objecte de regulació en esta orde no establiran cap vinculació laboral o administrativa, entre les persones beneficiàries i la Generalitat Valenciana.
  
4. Resolució de concessió de les ajudes
  
1. Finalitzat el procés de selecció, la concessió o denegació de les ajudes es realitzarà per resolució del director general d'Universitats i Investigació, per delegació del conseller de Cultura, Educació i Esport. La resolució de concessió es publicarà en el Diari Oficial de la Generalitat Valenciana. La motivació de la resolució que s'adopte quedarà acreditada en l'expedient.
  
2. El termini màxim per a resoldre les sol·licituds presentades i per a la concessió de les ajudes que establix la present convocatòria serà de sis mesos a partir de la data de publicació en el Diari Oficial de la Generalitat Valenciana. El còmput d'este termini s'interromprà durant el termini requerit per a l'esmena i la millora de la sol·licitud per part de la persona interessada. Transcorregut el dit termini sense que s'haja dictat resolució s'entendrà desestimada la sol·licitud de concessió d'ajuda, en els termes prevists en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les resolucions a què fan referència els apartats 3.3 i 4.1 del present annex esgoten la via administrativa i contra estes es podrà interposar, amb caràcter potestatiu, recurs de reposició davant l'òrgan que va dictar l'acte, en el termini d'un mes comptador des de l'endemà de la publicació de la resolució corresponent o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la resolució corresponent.
  
4. L'import de les ajudes o subvencions regulades en esta orde en cap cas podrà ser d'una quantia que, aïlladament o en concurrència amb subvencions i ajudes atorgades per altres administracions o ens públics o privats, de qualsevol nacionalitat, supere el cost de l'activitat que ha de desplegar la persona beneficiària. En este cas, quan la subvenció principal siga de la Generalitat Valenciana, correspondrà el reintegrament de l'excés obtingut sobre el cost de l'activitat desplegada.
  
5. Obligacions de les persones beneficiàries
  
1. Les persones beneficiàries s'ajustaran a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
2. Les persones beneficiàries estaran obligades a realitzar les activitats subvencionades en els termes de la resolució de concessió, i a justificar la realització en els terminis establits.
  
3. En particular, les persones beneficiàries estan obligades a:
  
a) Realitzar l'activitat o adoptar el comportament que fonamenta la concessió de la subvenció. Qualsevol canvi que s'instroduïsca en les condicions de realització de l'activitat ha de ser comunicat per a la seua autorització o denegació, si és el cas.
  
b) Acreditar, davant la Conselleria de Cultura, Educació i Esport la realització de l'activitat o l'adopció del comportament, i també el compliment dels requisits i de les condicions que determinen la concessió o el gaudi de l'ajuda.
  
c) Facilitar les actuacions de control financer que corresponguen a la Intervenció General de la Generalitat Valenciana, i altres òrgans de control de les institucions autonòmiques i de la Unió Europea, en relació amb les subvencions concedides.
  
d) Comunicar a la Direcció General d'Universitats i Investigació l'obtenció de subvencions o d'ajudes per a la mateixa finalitat, procedents de qualsevol administració o ens públic o privat de qualsevol nacionalitat.
  
e) Reintegrar, quan corresponga segons el que preveu esta orde, i en el termini d'un mes des de la notificació corresponent, els imports corresponents a les ajudes concedides, i remetre còpia del document acreditatiu del reintegrament a la Direcció General d'Universitats i Investigació.
  
f) Quan els beneficiaris siguen entitats privades no especificades en l'article 5 de la Llei d'Hisenda Pública de la Generalitat Valenciana: acreditar, si és el cas, que estan al corrent en les seues obligacions tributàries i davant la Seguretat Social, amb caràcter previ al pagament de la subvenció, en els termes que establix l'Orde de 30 de maig de 1996, de la Conselleria d'Economia i Hisenda, sobre la forma d'acreditar per part dels beneficiaris de les subvencions l'exigència que preveu l'article 47.7 del text refós de la Llei d'Hisenda Pública de la Generalitat Valenciana. Als efectes els beneficiaris hauran de presentar els oportuns certificats de compliment de les obligacions fiscals i amb la Seguretat Social, referits a la data d'atorgament de les subvencions, expedits per la corresponent delegació de l'Agència Estatal d'Administració Tributària, per la Direcció Territorial d'Economia i Hisenda que corresponga i per la Direcció Provincial de la Tresoreria General de la Seguretat Social. Estan exonerades d'esta obligació les beques o ajudes destinades expressament a finançar estudis quan siguen percebudes directament per les persones individuals beneficiàries.
  
g) Quan les entitats beneficiàries hagen d'aportar, d'acord amb la legislació que els siga d'aplicació, garanties per a la bestreta de les subvencions, la garantia consistirà en un aval bancari per un import igual a la quantitat anticipada.
  
h) Fer constar en les memòries anuals que es redacten, així com en els treballs i activitats realitzats, el patrocini de la Generalitat Valenciana.
  
6. Seguiment i control de les accions
  
1. El seguiment cientificotècnic de les ajudes concedides és competència del director general d'Universitats i Investigació, qui establirà els procediments adequats per a això, i designarà, si és el cas, els òrgans, comissions o experts que estime necessaris per a realitzar les oportunes actuacions de seguiment i comprovació de l'aplicació de l'ajuda.
  
2. Tota alteració tant de les condicions tingudes en compte per a la concessió d'estes ajudes, com dels requisits i condicions establits en la present convocatòria i, en tot cas, l'obtenció concurrent de subvencions o ajudes concedides per altres administracions o ens públics o privats, de qualsevol nacionalitat, pot donar lloc a la modificació de la resolució de concessió. La justificació dels gastos per quanties inferiors a la subvenció concedida fixada en la resolució de concessió, comportarà una reducció de l'ajuda o, si és el cas, l'obligació de reintegrament de la diferència.
  
3. L'incompliment total o parcial de qualsevol dels requisits i obligacions establits en la present orde i la resta de normes que són d'aplicació, així com les condicions que, si és el cas, s'establisquen en la corresponent resolució de concessió, comportarà, amb l'audiència prèvia de la persona interessada, l'inici d'un expedient de revocació total o parcial de l'ajuda concedida per part de la Direcció General d'Universitats i Investigació, i l'obligació de reintegrar esta junt amb els interessos legals corresponents, d'acord amb el que disposa l'article 47 de la Llei d'Hisenda Pública de la Generalitat Valenciana. En particular, seran causes d'incompliment les següents:
  
a) Incompliment de l'obligació de justificació en els termes establits.
  
b) Incompliment de la finalitat per a la qual va ser concedida la beca o ajuda.
  
c) Quan resulte acreditada, a través del seguiment que de les accions subvencionades efectue la Direcció General d'Universitats i Investigació, la inadequació del gasto efectivament realitzat al proposat i adjudicat.
  
4. Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la beca o ajuda percebuda, els agents encarregats de les dites funcions podran acordar la retenció de les factures, documents equivalents o substitutius i de qualsevol altre document relatiu a les operacions en què es manifesten els dits indicis.
  
7. Cessió de dades
  
La participació en la present convocatòria implicarà l'acceptació de la cessió, a favor de les administracions públiques, de les dades contingudes tant en la sol·licitud presentada com, si és el cas, en la resolució de concessió, a efectes estadístics, d'avaluació i seguiment.
  
8. Pagament anticipat
  
Es podrà procedir al pagament de les ajudes amb anterioritat a la realització de l'actuació en els termes establits en la Llei 17/2003, de 30 de desembre, de Pressuposts de la Generalitat Valenciana per a l'exercici 2004.
  
9. Compatibilitat de les ajudes
  
1. Qualsevol possible causa d'incompatibilitat ha de ser comunicada pels beneficiaris i/o pels organismes receptors dels becaris a la Direcció General d'Universitats i Investigació.
  
2. La concessió de les beques regulades en la present orde no implica cap relació contractual, estatutària o administrativa amb l'entitat a què quede adscrit el becari o la becària, ni amb la Generalitat Valenciana, ni cap tipus de compromís per part d'estes en relació amb una posterior incorporació del becari o becària a la seua plantilla.
  
10. Principis que han de respectar els grups d'investigació
  
1. Els projectes han de respectar els principis fonamentals establits en la Declaració de Hèlsinki (Assemblea Mèdica Mundial), en el conveni del Consell d'Europea relatiu als drets humans i la biomedicina, en la Declaració Universal de la UNESCO sobre el genoma humà i els drets humans, així com els requisits establits en la legislació espanyola en l'àmbit de la investigació biomèdica, la protecció de dades i la bioètica.
  
2. Els projectes que impliquen la investigació en humans o la utilització de mostres d'origen humà s'han d'acompanyar de la preceptiva autorització que emet el comité d'Ètica del centre en què es realitzarà l'estudi, constituït d'acord amb la normativa legal vigent. El president o el secretari del dit comité expedirà l'autorització en la qual constarà la referència a l'acta de la sessió en què es va prendre l'acord.
  
3. Els projectes que impliquen experimentació animal s'atindran al que disposa la normativa vigent i en particular al Reial Decret 223/1988, sobre protecció dels animals utilitzats per a l'experimentació i altres fins científics.
  
4. Els projectes que impliquen la utilització d'organismes modificats genèticament s'atindran al que disposa la Llei 15/1994, de 3 de juny, sobre la utilització confinada, alliberament voluntari i comercialització d'organismes modificats genèticament, i al Reglament de desplegament aprovat pel Reial Decret 951/1997, de 20 de juny.
  
11. Suspensió de les beques
  
1. El director general d'Universitats i Investigació podrà autoritzar l'ajornament de la incorporació de la persona becària a l'entitat receptora, a sol·licitud d'esta, per raons justificades, amb la conformitat del director o de la directora del projecte, per un període no superior a tres mesos des de la data indicada en la resolució de concessió. Si no s'hi incorpora una vegada acabat el termini concedit, s'entendrà que renuncia a la beca.
  
2. El director general d'Universitats i Investigació pot també concedir la interrupció temporal del gaudi de la beca a petició raonada de la persona interessada, sense percepció econòmica i amb la conformitat expressa del director o de la directora del projecte d'investigació i del representant legal en matèria d'investigació de l'entitat de destinació.
  
La interrupció per maternitat no pot ser superior a setze setmanes, amb l'única excepció dels casos de part múltiple en què este termini es pot ampliar en dos setmanes més per cada fill a partir del segon. La dotació econòmica de la beca es mantindrà en la seua totalitat mentre dure esta i el període interromput pot ser recuperat a efectes de completar el període màxim establit en la respectiva convocatòria, amb l'expressa sol·licitud prèvia de la persona interessada.
  
Les interrupcions per causa d'incompatibilitat de percepcions no poden ser superiors a sis mesos en el transcurs de la beca i les seues possibles renovacions i el període interromput també es pot recuperar a efectes de completar el període màxim establit en la respectiva convocatòria, amb l'expressa sol·licitud prèvia de la persona interessada.
  
12. Renúncies i substitucions
  
1. Les renúncies o les baixes produïdes han de ser comunicades a la Conselleria de Cultura, Educació i Esport, dins del termini de deu dies a partir del moment en què es produïsca.
  
2. Les renúncies o les baixes produïdes entre les persones becàries de nova concessió, dins dels tres primers mesos del període de gaudi de la beca, es poden cobrir amb l'adjudicació de beques a les persones sol·licitants següents per l'orde de reserva establit, si és el cas, per resolució del director general d'Universitats i Investigació.
  
3. El període de gaudi de la beca, en els casos de substitució, s'establirà en la resolució de concessió, es poden prorrogar en els successius exercicis pressupostaris fins a completar el període màxim establit en la corresponent convocatòria, amb independència dels mesos que hagueren gaudit l'anterior o anteriors persones beneficiàries.
  
4. La renúncia a la beca per part d'una persona becària de nova concessió produïda dins dels tres primers mesos de la seua obtenció comportarà l'obligació de tornar totes les quantitats rebudes pel citat concepte.
  
13. Responsabilitats
  
La Generalitat Valenciana no és responsable de l'actuació de la persona becària, o del personal investigador beneficiari de les ajudes, ni pels danys i els perjuís que puguen esdevenir, sempre que siguen imputables a este.
  
ANNEX II
  
Beques per a la formació de personal investigador de caràcter predoctoral
  
1. Objecte
  
L'objecte de la present convocatòria és la concessió de beques destinades a la formació predoctoral dels titulats superiors universitaris que desitgen realitzar una tesi doctoral, per mitjà de la seua incorporació a grups d'investigació de les universitats o d'altres entitats públiques o privades d'investigació amb personalitat jurídica pròpia que no tinguen finalitat de lucre i que estiguen ubicats a la Comunitat Valenciana.
  
2. Àmbit i modalitats
  
1. Les sol·licituds poden fer referència a tots els àmbits de les ciències, de les humanitats i de la tecnologia.
  
2. Es convoquen dos modalitats, diferenciades per la forma d'avaluació, d'este tipus de beques:
  
Modalitat A: per als alumnes amb els millors expedients acadèmics.
  
Modalitat B: la resta de les beques, la concessió de les quals es realitzarà d'acord amb els criteris i els procediments que s'expressen més endavant.
  
A estos efectes, les persones sol·licitants que reunisquen els requisits previstos en els apartats 5.2 a) i 5.2 b) d'esta convocatòria, podran optar a les dos modalitats per mitjà de la presentació dels dos impresos normalitzats de sol·licitud i de la documentació corresponent a cada modalitat.
  
3. Duració de la beca
  
1. El període de gaudi de les beques s'establirà en la resolució de concessió i finalitzarà, com a màxim, el 31 de desembre de 2004. Les beques es podran prorrogar en els successius exercicis pressupostaris, fins a un període màxim de quaranta-huit mesos, amb els requisits que establix l'apartat 14 de la present convocatòria.
  
2. Els períodes de gaudi d'altres beques homologables per una semblant quantia, procés de selecció i naturalesa, es descomptaran del còmput total màxim previst en el paràgraf anterior.
  
4. Dotació de la beca
  
1. La dotació de la beca serà de 1.000 euros bruts mensuals lliurats a la persona beneficiària per mensualitats anticipades, sempre que siga possible. En els supòsits prevists en esta convocatòria que impliquen un guany econòmic a la persona beneficiària inferior al corresponent a un mes natural, la prestació econòmica serà proporcional al dit període. Als pagaments realitzats s'aplicaran les corresponents retencions previstes en la normativa vigent.
  
2. A més, la beca inclourà una dotació addicional de 1560 euros anuals, lliurats a favor de les entitats receptores de les persones becàries i s'han de destinar a:
  
a) La contractació d'una assegurança d'accidents corporals, una assegurança de responsabilitat civil i una assegurança d'assistència mèdica, pel període total de gaudi d'esta, llevat que la persona beneficiària tinga la corresponent cobertura de la Seguretat Social. L'assegurança d'assistència mèdica podrà ser extensible al cònjuge i als fills de la persona beneficiària sempre que no tinguen cobertura de la Seguretat Social.
  
b) Si és el cas, les taxes dels cursos del programa de doctorat.
  
c) Els gastos derivats de la participació de la persona becària en congressos o jornades científiques, humanístiques o tecnològiques i del desplegament del treball de camp (accés a instal·lacions o consulta de fons bibliogràfics i documentals), en el marc del projecte d'investigació, i amb l'autorització del director del projecte de tesi doctoral.
  
3. La dotació addicional es lliurarà a favor de l'entitat en un termini màxim de tres mesos des de la resolució de concessió de la beca corresponent.
  
4. En el cas de pròrroga de les beques en successius exercicis pressupostaris, la quantitat de la dotació addicional serà proporcional al període de gaudi de la beca.
  
5. Requisits de les persones beneficiàries
  
Per a optar a les beques de personal investigador de caràcter predoctoral convocades en la present orde és necessari el compliment dels següents requisits:
  
1. Generals
  
a) Tindre la nacionalitat espanyola, o ser nacional d'un estat membre de la Unió Europea o ser estranger amb autorització o amb permís de residència o d'estada per estudis en Espanya en el moment de sol·licitar la beca i, en tot cas, residir a la Comunitat Valenciana.
  
b) Estar en possessió d'un títol superior universitari (llicenciatura, enginyeria o arquitectura), o estar en condicions d'obtindre'l en la data de finalització del termini de presentació de sol·licituds. En el cas de títols obtinguts a l'estranger o en centres universitaris espanyols no públics, s'aplicarà allò disposat en la legislació estatal sobre títols.
  
La data de finalització d'estudis de la titulació requerida haurà de ser posterior a l'1 de gener de 1999, excepte en els casos detallats a continuació, que han d'estar correctament justificats, en què ha de ser posterior a l'1 de gener de 1996:
  
b.1) Els llicenciats en Medicina, Farmàcia, Biologia, Química o Psicologia que en el moment de sol·licitar la beca estiguen en possessió del títol oficial d'especialitat Mèdica (MIR) o Farmacèutica (FIR), o tinguen el Certificat Oficial de l'Especialitat en Biologia (BIR), Química (QUIR), o Psicologia (PIR).
  
b.2) Les persones que acrediten haver-se dedicat a l'atenció i cura de fills menors de cinc anys entre 1996 i 1999.
  
b.3) Les persones llicenciades que acrediten haver treballat en una empresa entre 1996 i 1999.
  
b.4) Els sol·licitants que acrediten haver realitzat el servici militar o la prestació social substitutòria entre 1996 i 1999.
  
c) No estar en possessió del títol de doctor.
  
2. Específics
  
a) Per a la modalitat A:
  
Posseir una nota mitjana de l'expedient acadèmic igual o superior a 3 punts, i haver obtingut el títol en un centre espanyol públic o no públic.
  
b) Per a la modalitat B:
  
b.1) Posseir una nota mitjana de l'expedient acadèmic igual o superior a 1.90 punts.
  
b.2) Realitzar la investigació que es proposa en el marc d'un projecte d'I+D+I vigent, finançat amb fons públics per mitjà de convocatòria competitiva o en el d'un grup d'I+D+I subvencionat per la Generalitat Valenciana en l'exercici 2003. Als efectes d'esta convocatòria, s'entendrà que complixen els requisits anterior els projectes d'investigació subvencionats per la Generalitat Valenciana en la convocatòria corresponent a l'exercici 2004.
  
3. Als efectes previstos en la present convocatòria, la nota mitjana de l'expedient acadèmic s'obtindrà amb el càlcul de la mitjana aritmètica ponderada amb dos decimals, de les assignatures aprovades, corresponents, si és el cas, als dos cicles que acrediten l'obtenció del títol acadèmic declarat en la sol·licitud.
  
En aplicació del que preveuen els apartats 13.4 i 13.5 de l'article 1 del Reial Decret 1.267/1994 s'establix per a este càlcul la següent taula d'equivalències:
  
- Matrícula d'honor: 4 punts
  
- Excel·lent: 3 punts
  
- Notable: 2 punts
  
- Aprovat: 1 punt
  
Per la seua part, la ponderació de les dites qualificacions s'efectuarà seguint el criteri següent: suma dels crèdits superats multiplicats cada u pel valor de la qualificació que corresponga, a partir de la taula d'equivalències del paràgraf anterior, i dividit pel nombre de crèdits totals de l'ensenyament corresponent.
  
A estos efectes les assignatures convalidades tindran una equivalència d'1; per a les assignatures adaptades es computarà la qualificació obtinguda en el centre de procedència i el reconeixement dels crèdits en què no existia qualificació no es tindrà en compte als efectes de la ponderació.
  
6. Formalització de les sol·licituds
  
1. Les sol·licituds es presentaran d'acord amb el que especifiquen les normes generals de procediment d'esta orde.
  
2. Els impresos de sol·licitud, segons els impresos normalitzats que figuren en l'adreça d'internet http://www.cult.gva.es/ dgeui/homepage.htm (impresos 33218 i 33482), s'acompanyaran dels següents documents (tant els impresos de sol·licitud com la documentació requerida en este apartat han de presentar-se en doble exemplar):
  
- Currículum vitae de la persona sol·licitant (imprés 33211)
  
- Fotocòpia confrontada del certificat acadèmic personal detallat, en el qual han de figurar les qualificacions obtingudes, la data d'obtenció de les qualificacions, el nombre de convocatòries i la nota mitjana de l'expedient acadèmic, corresponent, si és el cas, als dos cicles que acrediten l'obtenció del títol acadèmic declarat en la sol·licitud i calculada sobre 4, d'acord amb el que establix l'apartat 5.3 d'este annex. Quan el certificat acadèmic corresponga a estudis realitzats a l'estranger, ha d'incloure una taula amb la tipologia de les qualificacions possibles, i en el cas que estiga redactat en una llengua distinta de les oficials de la Comunitat Valenciana haurà d'adjuntar-se traducció realitzada per un intèrpret autoritzat.
  
- Fotocòpia confrontada del títol llevat que el certificat acadèmic anterior acredite el dit títol i la data dels efectes, i en el cas que estiga redactat en llengua distinta de les oficials de la Comunitat Valenciana s'haurà d'adjuntar la traducció realitzada per un intèrpret autoritzat.
  
- Fotocòpia del Document Nacional d'Identitat, del document equivalent en el cas de nacionals d'estat membres de la Unió Europea o, en el cas de nacionals dels estats no membres de la Unió Europea, de la targeta d'estranger o d'altra documentació que acredite el compliment del requisit indicat en la base 5.1.a). Quan en estos documents figure una adreça que no pertanya a la Comunitat Valenciana, s'ha d'acreditar el domicili actual.
  
- Memòria descriptiva del projecte de tesi doctoral que es pretén realitzar (imprés 33096).
  
- Informe del director o de la directora del treball de tesi en el qual conste la seua acceptació, així com la idoneïtat del candidat i del seu pla de treball (imprés 33268).
  
- Currículum vitae director o directora de la tesi (imprés 33705).
  
- Informe breu sobre l'historial científic i tècnic dels últims anys del grup investigador en el qual s'integre el becari o la becària (imprés 33993).
  
- Per a la modalitat B, documentació acreditativa del projecte d'I+D+I finançat amb fons públics o del grup d'I+D+I subvencionat per la Generalitat Valenciana en l'exercici 2003 (imprés 33956).
  
3. Les sol·licituds han de dur la firma de conformitat del representant legal en matèria d'investigació, o persona en qui delegue, de l'entitat en la qual es desitge realitzar el treball d'investigació.
  
7. Condicions
  
1. Cada persona sol·licitant únicament pot presentar una sol·licitud en cada modalitat.
  
2. Només es pot assignar una beca per cada director o directora de tesi, i per cada projecte o grups d'I+D+I
  
8. Avaluació i selecció de les persones candidates
  
1. Modalitat A:
  
L'avaluació es farà aplicant a la nota mitjana del respectiu expedient acadèmic, calculada segons el que preveu l'apartat 5.3 del present annex, una ponderació corresponent a la seua titulació obtinguda sobre la base de la respectiva mitjana aritmètica ponderada dels expedients acadèmics de les tres últimes promocions de les universitats públiques de la Comunitat Valenciana.
  
Es concediran als millors expedients acadèmics obtinguts segons la nota mitjana ponderada. En cas d'igualtat de les qualificacions es valorarà la resta del currículum, així com les característiques del treball de tesi. En el cas de persones sol·licitants que concórreguen a les dos modalitats A i B, es realitzarà en primer lloc l'avaluació que correspon a la modalitat A.
  
2. Modalitat B:
  
En l'avaluació de la resta de les sol·licituds es prendran com a base els criteris següents:
  
a) La nota mitjana de l'expedient acadèmic de la persona candidata, en un percentatge del 40% de la puntuació total.
  
b) El currículum de la persona candidata relacionat amb l'activitat d'investigació: estudis universitaris de tercer cicle en diferents nivells, altres estudis oficials de postgrau i publicacions científiques, en un percentatge del 20% de la puntuació total.
  
c) Qualitat i interés científic i/o tècnic del projecte de tesi i viabilitat d'este, en un percentatge del 20% de la puntuació total.
  
d) Els mèrits científics i tècnics del director o de la directora del treball i del grup d'investigació en el qual s'integra, en un percentatge del 20% de la puntuació total.
  
3. Per a l'avaluació dels aspectes cientificotècnics d'estos criteris, la Direcció General d'Universitats i Investigació podrà demanar l'assessorament de l'Agència Nacional d'Avaluació i Prospectiva o d'experts en les matèries específiques que es consideren necessaris.
  
4. Realitzada l'avaluació dels aspectes cientifcotècnics l'òrgan competent per a la gestió d'estes ajudes, elevarà al director general d'Universitats i Investigació la proposta de selecció de les persones candidates i, si és el cas, les llistes de reserva.
  
9. Obligacions particulars del becari o de la becària
  
El becari o la becària estarà obligat a:
  
a) Incorporar-se a la universitat o centre d'investigació corresponent en el termini previst en la resolució de concessió i notificar la incorporació a la Direcció General d'Universitats i Investigació dins dels deu dies següents a la data en què es produïsca, per mitjà de la presentació de l'imprés normalitzat que figura en l'adreça d'internet abans referida (imprés 33367), i dedicar-se eficaçment al treball d'investigació proposat, d'acord amb les normes de l'organisme, s'entendrà que si no s'incorpora o no notifica la incorporació en els terminis citats, es considerarà que renuncia a la beca, llevat que estiga gaudint de les suspensions previstes en la present orde.
  
b) Presentar en la Conselleria de Cultura, Educació i Esport, en el termini d'un mes des de la finalització de la beca, independentment de la causa que en motive l'acabament, una memòria de tot el treball realitzat en el període global becat (imprés 33154), i un exemplar de totes les publicacions, articles i treballs que se'n puguen derivar i els resultats obtinguts.
  
c) Les persones becàries i la universitat estan obligades a comunicar a la Conselleria de Cultura, Educació i Esport, la lectura i defensa de la tesi doctoral, si és el cas, en el termini d'un mes des que es produïsca. El becari o la becària ha de presentar, en el dit termini, una còpia del resguard de la sol·licitud del títol de doctor.
  
d) El becari o la becària pot sol·licitar a la Direcció General d'Universitats i Investigació, en el termini d'un mes des de la lectura i defensa de la tesi doctoral, continuar gaudint de la beca fins a un màxim del període concedit. La dita sol·licitud (imprés 33540), s'acompanyarà de la següent documentació:
  
- Informe específic del treball que realitzarà en el dit període (imprés 33077).
  
- Informe del director o de la directora del treball de tesi, sobre la conveniència del treball a realitzar i de l'ampliació del període (imprés 33539).
  
e) Per a qualsevol canvi de projecte d'investigació, de director o de l'entitat, s'ha de sol·licitar l'autorització per escrit a la Direcció General d'Universitats i Investigació junt amb els corresponents impresos normalitzats segon la naturalesa del canvi sol·licitat:
  
- Canvi de projecte de tesi doctoral (impresos 33893 i 33387).
  
- Canvi de director o de directora de tesi doctoral (impresos 33340, 33327 i 33059).
  
- Canvi de projecte o de grup d'I+D+I (impresos 33729 i 33528).
  
- Canvi d'entitat a la qual està adscrit el becari o la becària (impresos 33731 i 33901).
  
El director general d'Universitats i Investigació, vista la documentació aportada, resoldrà l'autorització o no del canvi proposat.
  
10. Règim d'incompatibilitats
  
El gaudi d'una beca a l'empara d'esta convocatòria és incompatible amb qualsevol altra beca o ajuda finançada amb fons públics o privats espanyols o comunitaris i amb sous o salaris de qualsevol naturalesa, llevat dels que podrien rebre com a complements que vénen de projectes d'I+D+I i de contractes realitzats en aplicació de l'article 83 de la Llei Orgànica 6/2001, de 21 de desembre, d'Universitats i de la Llei 13/1986, de 14 d'abril de Foment i Coordinació General de la Investigació Científica i Tècnica.
  
Les persones becàries i les entitats receptores d'estes comunicaran a la Direcció General d'Universitats i Investigació qualsevol causa d'incompatibilitat.
  
11. Docència
  
Els becaris podran prestar col·laboracions, amb fins formatius, en les tasques docents d'un departament universitari, i sota la supervisió d'un professor, amb l'acord previ entre la persona que dirigix la tesi i el departament implicat, fins a un màxim de seixanta hores lectives per any. El departament universitari estendrà un certificat de la docència impartida per part de la persona becària en finalitzar la realització, i la dita certificació s'ha de presentar en la Conselleria de Cultura, Educació i Esport. En casos excepcionals i correctament justificats la col·laboració en tasques docents podrà ser superior a les seixanta hores lectives per any, amb l'autorització prèvia del director general d'Universitats i Investigació.
  
12. Suspensió de les beques
  
D'acord amb les normes generals de procediment establides en l'annex I per a sol·licitar l'ajornament en la incorporació de la persona becària i la interrupció temporal del gaudi de la beca s'utilitzaran els impresos 33549 i 33588, respectivament.
  
13. Renúncies
  
D'acord amb les normes generals de procediment establides en l'annex I per a comunicar la renúncia a la beca s'utilitzarà l'imprés 33273.
  
14. Renovacions
  
1. El director general d'Universitats i Investigació, resoldrà les renovacions anuals de les beques concedides a l'empara de la present orde, així com les renovacions anuals de les beques de les mateixes característiques concedides a l'empara de convocatòries anteriors, que estaran condicionades al compliment de tots els requisits exigits en esta convocatòria
  
2. Per a això la persona becària ha de presentar durant el mes d'octubre de cada exercici pressupostari, un imprés normalitzat de sol·licitud (imprés 33662), al qual s'acompanyarà la següent documentació:
  
- Un informe de la persona becària sobre el treball d'investigació realitzat i els resultats obtinguts (imprés 33945).
  
- El pla del treball per a l'any per al qual es demana la renovació (imprés 33922)
  
- Un informe del director de la tesi que avalue el treball realitzat i la necessitat de la renovació (imprés 33269).
  
- Justificació de la inscripció de la persona becària en el programa de doctorat i, si és el cas, acreditació d'haver superat 20 crèdits per a renovar el tercer any i 32 per al quart.
  
3. La renovació està així mateix condicionada a l'existència de crèdit adequat i suficient en el corresponent exercici pressupostari.
  
15. Justificació de l'ajuda institucional
  
Per a la justificació de l'ajuda institucional la universitat o el centre d'investigació d'aplicació d'esta, remetrà a la Direcció General d'Universitats i Investigació la següent documentació:
  
a) En el cas d'entitats que han de retre comptes a la Generalitat Valenciana, les ajudes es justificaran per mitjà d'una certificació per cada una de les beques concedides firmada pel director del projecte de tesi i la conformitat del representant legal de l'entitat en matèria d'investigació i de la persona becària en la qual constarà la quantitat corresponent en total i el desglossament per a cada un dels epígrafs indicats en l'apartat 4.2 d'este annex.
  
b) La resta d'entitats públiques o privades a més de la certificació anterior han d'adjuntar tots els originals o les còpies compulsades dels justificants dels gastos realitzats, expedits d'acord amb la normativa vigent.
  
Amb caràcter general, el termini per a la presentació de les justificacions terminarà el 31 de gener de 2005 en el cas que el pagament s'haguera produït anticipadament i el 10 de desembre de 2004 si no hi haguera hagut pagament de bestreta.
  
ANNEX III
  
Ajudes per a estades de becaris predoctorals en centres d'investigació ubicats fora de la Comunitat Valenciana
  
1. Objecte de la convocatòria
  
L'objecte d'esta convocatòria és la concessió d'ajudes per a estades de becaris predoctorals en centres d'investigació fora de la Comunitat Valenciana, necessàries per al treball d'investigació de les persones sol·licitants i que tinguen com a objectiu l'adquisició de noves tècniques, l'accés a instal·lacions científiques, la consulta de fons bibliogràfics o documentals o altres activitats significatives que en el context del projecte de tesi de la persona becària redunden en benefici de la formació científica i tècnica d'esta.
  
2. Persones beneficiàries
  
1. Poden ser persones beneficiàries d'estes ajudes les persones que a l'entrada en vigor d'esta orde gaudixen d'una beca convocada per Resolució de 3 de desembre de 2001, del vicepresident segon del Govern Valencià, per la qual es convoquen beques per a la formació de personal investigador de caràcter predoctoral (DOGV de 7.12.2001) o per Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen beques i ajudes per a la formació de personal investigador de caràcter predoctoral per a l'exercici 2003 (DOGV, de 13.12.2002).
  
2. La concessió d'ajudes per a estades a realitzar en l'any 2004, estarà condicionada a l'obtenció de la renovació de la beca abans referida per al mateix període.
  
3. Duració i període de realització de les estades
  
1. L'estada es realitzarà en un únic centre d'investigació ubicat fora de la Comunitat Valenciana i tindrà una duració ininterrompuda mínima d'un mes i màxima de sis mesos.
  
2. El període de realització de l'estada subvencionada pot ser entre l'1 de gener i el 31 de desembre de 2004.
  
3. Quan l'objecte de l'estada siga la consulta bibliogràfica o documental, la seua duració no podrà excedir d'un mes. Excepcionalment, i en funció de les característiques del projecte d'investigació es pot concedir ajudes per a este tipus d'estada per un període de duració superior a un mes.
  
4. La duració màxima acumulada en successives estades subvencionades per part de la Generalitat Valenciana durant el gaudi total de la beca no excedirà de dotze mesos.
  
4. Formalització de les sol·licituds
  
1. Les sol·licituds es presenten d'acord amb el que especifiquen les normes generals de procediment d'esta orde.
  
2. L'imprés de sol·licitud, segons model normalitzat que figura en l'adreça d'internet http://www.cult.gva.es/dgeui/homepage.htm (imprés 33979), s'acompanyarà dels següents documents (tant l'imprés de sol·licitud com la documentació requerida en este apartat s'han de presentar en doble exemplar):
  
a) Memòria detallada del treball d'investigació a desplegar per part de la persona becària (imprés 33368).
  
b) Document del centre receptor en el qual se certifique l'acceptació de la visita de la persona becària durant les dates sol·licitades i del responsable de l'equip o del grup en el qual s'integrarà (imprés 33750).
  
c) Un informe del director de la directora de la tesi doctoral en el qual es fa contar l'oportunitat de l'estada proposada per al desplegament de la tesi doctoral (imprés 33093).
  
5. Avaluació i selecció
  
1. Els criteris que s'establixen per a l'avaluació d'estes activitats són els següents:
  
a) Interés cientificotècnic i les repercussions de l'activitat proposada en el mateix treball d'investigació (fins a un màxim de 10 punts).
  
b) Viabilitat de l'execució en el temps sol·licitat (fins a un màxim de 10 punts).
  
c) Es primarà amb 2 punts les estades que es realitzen fora d'Espanya i amb 3 punts les que es realitzen fora d'Espanya en estats membres de la Unió Europea.
  
En els cas d'igualtat de la puntuació es prioritzarà les estades a realitzar per les persones becàries que es troben en l'últim any de gaudi de la beca per a la formació de personal investigador de caràcter predoctoral.
  
2. Per a l'avaluació dels aspectes cientificotècnics d'estos criteris, la Direcció General d'Universitats i Investigació podrà demanar l'assessorament de l'Agència Nacional d'Avaluació i Prospectiva o dels experts en les matèries que es consideren necessaris.
  
3. Realitzada l'avaluació dels aspectes cientificotècnics, l'òrgan competent per a gestionar esta ajuda elevarà al director generals d'Universitats i Investigació la proposta de resolució, així com una proposta de pressupost per al finançament de les estades determinada segons el que establix l'apartat 6.1 d'este annex.
  
6. Quantia de les ajudes
  
1. Les ajudes consistiran en una dotació mensual entre 800 i 1.000 euros bruts, segons el país de destinació per a gastos d'allotjament i de manutenció i una ajuda per al viatge d'anada i de tornada al centre destinació, que tindrà una quantia màxima de 500 euros.
  
2. La resolució de concessió d'estes ajudes establirà la duració i la resta de condicions .
  
3. En els supòsits que impliquen un guany econòmic de la persona beneficiària inferior al que correspon a un mes natural, la prestació econòmica serà proporcional al dit període.
  
7. Compatibilitat de les ajudes
  
Estes ajudes són compatibles amb el gaudi de la beca de formació de personal investigador de caràcter predoctoral de la Generalitat Valenciana i incompatibles amb qualsevol altra obtinguda per a la mateixa finalitat objecte d'esta convocatòria.
  
8. Obligacions de les persones beneficiàries
  
Les persones beneficiàries estan obligades a:
  
1. Comunicar a la Direcció General d'Universitats i Investigació (imprés 33760), la incorporació a la universitat o al centre d'investigació de destinació en els deu dies següents a la data en què es produïsca, amb indicació de l'adreça postal a efectes de notificacions i, si és el cas, l'adreça electrònica. En el cas de no comunicar la incorporació en el dit termini, s'entendrà que renuncia a l'ajuda concedida.
  
2. Ajustar la seua actuació a les normes de l'organisme d'investigació al qual s'incorporen i exercir la seua activitat en règim de dedicació exclusiva.
  
3. Qualsevol canvi en les condicions de l'estada subvencionada s'ha de notificar expressament i, prèviament a la realització d'esta, per mitjà d'un escrit dirigit a la Direcció General d'Universitats i Investigació per a la seua autorització (imprés 33992). L'incompliment de la dita notificació pot donar lloc a la modificació de la resolució de concessió.
  
4. Totes les persones beneficiàries han de tindre una assegurança d'accident, d'assistència mèdica i de responsabilitat civil, l'àmbit de cobertura de la qual inclou el país de destinació, haurà de ser subscrita per l'entitat a la qual estiguen adscrites.
  
9 Pagament de les ajudes concedides
  
Les ajudes concedides es lliuraran directament a les persones beneficiàries en la resolució de concessió i es poden fer efectives en la totalitat a partir del moment de la concessió.
  
10. Justificació de les ajudes
  
1. Les persones beneficiàries de les ajudes han de remetre a la Direcció General d'Universitats i Investigació en el termini d'un mes des de l'acabament de l'estada, la següent documentació:
  
- Informe del treball realitzat, que conté els resultats obtinguts i on es fa constar la conformitat del director o de la directora del treball o, si és el cas, la del director o la de la directora de la institució o centre on s'ha desenvolupat l'estada (imprés 33474).
  
- Certificat de l'estada emés pel representant legal del centre de destinació en què consten les dates d'inici i de finalització de l'estada i que comptarà amb el vistiplau del responsable de l'equip o grup científic receptor (imprés 33993)
  
2. La realització de l'estada per un període de temps inferior al previst en la resolució de concessió de l'ajuda suposa l'obligació de reintegrar una part de la quantia rebuda proporcional al període no gaudit de l'estada.
  
ANNEX IV
  
Beques Postdoctorals de perfeccionament de personal investigador
  
1. Objecte i finalitat
  
1. L'objecte de la present convocatòria és la concessió de beques de perfeccionament per a joves doctors que desitgen desplegar un projecte d'investigació, tant bàsica com aplicada, que complete l'etapa de formació predoctoral, en universitats o centres d'investigació espanyols o estrangers.
  
2. La finalitat de la convocatòria és promoure la mobilitat com a instrument fonamental de transferència de coneixements i de tecnologies, i possibilitar la incorporació temporal dels nostres doctors recents a centres de prestigi nacionals i estrangers per a perfeccionar i completar la formació científica i tècnica, a fi de traure el màxim partit del potencial que representen.
  
2. Àmbit
  
1. Les entitats receptores de les persones becàries seran universitats o centres d'investigació públics o privats espanyols o estrangers, diferents d'aquells en els quals la persona sol·licitant ha realitzat la seua formació predoctoral.
  
2. A fi d'afavorir la mobilitat i en el marc dels objectius d'estructuració de l'espai europeu d'investigació, s'atorgarà prioritat a les persones sol·licitants que s'incorporaran en centres ubicats fora de la Comunitat Valenciana i particularment a l'estranger.
  
3. Els projectes d'investigació a què fa referència l'apartat 1.1 del present annex poden referir-se a totes les àrees del coneixement i de la tecnologia.
  
3. Duració de la beca
  
1. Les beques es concediran inicialment per 12 mesos, es poden renovar, en els successius exercicis pressupostaris, fins a completar un període màxim de 24 mesos, sempre condicionat a l'existència de crèdit adequat i suficient per a això en els pressuposts de la Generalitat Valenciana en cada exercici.
  
2. Els períodes de gaudi d'altres beques homologables per una semblant quantia, procés de selecció i naturalesa, es descomptaran del còmput total màxim previst en el paràgraf anterior.
  
3. La data d'inici de la beca figurarà en la resolució de concessió.
  
4. Dotació de la beca
  
1. La dotació de la beca pot oscil·lar entre 1.300 i 2.300 euros bruts mensuals segons el país de destinació. Les beques meritaran per mensualitats completes. Els pagaments es realitzaran per mitjà de transferència bancària, per mensualitats anticipades, sempre que siga possible. Als pagaments realitzats s'aplicaran les corresponents retencions previstes en la normativa vigent.
  
2. A més a més, la beca inclourà una dotació addicional de fins 3.600 euros d'acord amb el lloc de destinació, a fi de finançar els gastos següents:
  
a) Obligatòriament, la contractació d'una assegurança d'accidents corporals, una assegurança de responsabilitat civil i una assegurança d'assistència mèdica l'àmbit de cobertura de la qual inclou el país destinació. Esta última pot ser extensible al cònjuge i als fills de la persona beneficiària que no tinguen cobertura de la Seguretat Social. Estes assegurances han de cobrir el període total de gaudi efectiu de la beca.
  
b) La instal·lació i el viatge d'anada i de tornada al lloc de destinació.
  
3. La dotació addicional a què fa referència l'apartat 4.2 es lliurarà a favor de la persona beneficiària junt amb el pagament de la primera mensualitat, d'acord amb el que establix l'apartat 4.1 de la present convocatòria.
  
5. Requisits dels beneficiaris
  
Per a optar a les beques postdoctorals de perfeccionament de personal investigador convocades per la present orde és necessari el compliment dels següents requisits:
  
a) Tindre la nacionalitat espanyola, o ser nacional d'un estat membre de la Unió Europea, o ser estranger amb autorització o permís de residència o permís d'estada per estudis en Espanya en el moment de sol·licitar la beca i, en tot cas, residir a la Comunitat Valenciana.
  
b) Estar en possessió del títol de doctor. La data d'obtenció del grau de doctor ha de ser gener de 2001 o posterior. En el cas de titulacions obtingudes a l'estranger o en centres espanyols no públics, s'ajustarà al que disposa la normativa estatal.
  
c) No ser funcionari de carrera dels Cossos de Professors de la Universitat ni de les plantilles dels Organismes Públics d'Investigació.
  
d) En el cas d'incorporar-se a un centre en l'estranger, posseir un bon coneixement tant oral com escrit, de l'idioma del país escollit o de l'idioma comunament utilitzat en l'àmbit científic en el centre de què es tracte.
  
6. Formalització de les sol·licituds
  
1. L'imprés de sol·licitud segons model normalitzat que figura en l'adreça d'internet http://www.cult.gva.es/dgeui/homepage.htm (imprés 33631), s'acompanyarà dels següents documents (tant els impresos de sol·licitud com la documentació requerida en este apartat s'han de presentar en doble exemplar):
  
a) Currículum vitae de la persona sol·licitant (imprés 33287).
  
b) Fotocòpia confrontada del títol de doctor o, si és el cas, del document acreditatiu que la tesi ha sigut registrada en dipòsit en una universitat espanyola.
  
c) Fotocòpia del Document Nacional d'Identitat, del document equivalent en el cas de nacionals d'estats membres de la Unió Europea o, en el cas de nacionals dels estats no membres de la Unió Europea, de la targeta d'estranger o d'altra documentació que acredite el compliment del requisit indicat en la base 5.a). Quan en estos documents figure una adreça que no pertanya a la Comunitat Valenciana, s'ha d'acreditar el domicili actual a la Comunitat Valenciana.
  
d) Memòria descriptiva del treball d'investigació que es pretén realitzar durant el gaudi de la beca (imprés 33631).
  
e) Currículum vitae del responsable del projecte en el centre receptor (imprés 33651).
  
f) Informe del responsable del projecte en el centre receptor en el qual ha de constar la seua acceptació i el recolzament a la participació de la persona sol·licitant en el dit centre, així com la idoneïtat de la persona candidata i del seu pla de treball (imprés 33984).
  
g) Historial cientificotècnic dels últims tres anys de l'equip o grup d'investigació del centre receptor en el qual s'integrarà la persona candidata (imprés 33246).
  
h) Document acreditatiu de l'admissió de la persona sol·licitant en el centre de destinació escollit (imprés 33013).
  
i) Documentació acreditativa del coneixement de l'idioma que s'utilitzarà durant l'estada o declaració responsable de dominar l'idioma, tant escrit com parlat, amb un nivell adequat al projecte que realitzarà.
  
j) Les persones sol·licitants vinculades contractualment a una universitat o organisme públic d'investigació han d'aportar un document expedit pel director del departament o càrrec semblant, amb el vistiplau del representant legal en matèria d'investigació de l'entitat, que donarà l'autorització per a la interrupció de la tasca docent o investigadora durant el període per al qual se sol·licita la beca.
  
7. Avaluació i selecció de les persones candidates
  
1. L'avaluació de les sol·licituds es realitzarà basant-se en els següents criteris:
  
a) Currículum de la persona candidata (fins a un màxim de 40 punts). Es concedirà prioritat a les persones sol·licitants que hagen gaudit amb profit d'una beca predoctoral de Formació de Personal Investigador de la Generalitat Valenciana o de qualsevol altre programa de formació de postgrau semblant d'altres institucions públiques. En cap cas es valoraran els mèrits que no s'acrediten documentalment.
  
b) Historial científic i/o tècnic del grup o de l'equip d'investigació receptor, així com l'historial i el prestigi que en l'àrea del projecte tinga el centre de destinació elegit (fins a un màxim de 35 punts).
  
c) Qualitat i interès científic i/o tècnic del projecte d'investigació i viabilitat d'este (fins a un màxim de 25 punts).
  
2. Per a l'avaluació dels aspectes cientificotècnics d'estos criteris la Direcció General d'Universitats i Investigació podrà demanar l'assessorament de l'Agència Nacional d'Avaluació i Prospectiva o d'experts en les matèries específiques que es consideren necessaris.
  
3. Realitzada l'avaluació dels aspectes cientificotècnics, l'òrgan competent per a gestionar estes ajudes elevarà al director general d'Universitats i Investigació la proposta de selecció de les persones candidates i, si és el cas, les llistes de reserva.
  
8. Obligacions particulars de la persona becària
  
La persona becària està obligada a:
  
a) Incorporar-se al centre d'investigació corresponent en el termini previst en la resolució de concessió i notificar esta incorporació a la Direcció General d'Universitats i Investigació, dins dels deu dies següents a la data en què es produïsca, per mitjà de la presentació de l'imprés normalitzat que figura en l'adreça d'internet abans referida (imprés 33581), s'entendrà que si no s'hi incorpora o no hi notifica la incorporació en els terminis citats, es considerarà que renuncia a la beca, excepte si gaudix de les suspensions previstes en la present orde.
  
b) Dedicar-se eficaçment al treball d'investigació proposat.
  
c) Presentar en la Conselleria de Cultura, Educació i Esport, en el termini d'un mes des de la finalització de la beca, independentment de la causa que en motive l'acabament, una memòria de tot el treball realitzat en el període global becat, amb el vistiplau del responsable del projecte en el centre receptor (imprés 33863), i un exemplar de totes les publicacions, els articles i els treballs que es puguen derivar del dit treball i els resultats obtinguts.
  
d) Comunicar a la Direcció General d'Universitats i Investigació, després de la seua incorporació al centre de destinació, l'adreça postal als efectes de notificacions i, si és el cas, l'adreça electrònica, i també emplenar els informes, formularis i la resta de documents que, a efectes del gaudi de la beca, els siguen lliurats per les entitats que col·laboren en la gestió del programa.
  
9. Incompatibilitat de la beca
  
El gaudi de la beca és incompatible amb qualsevol altra beca o ajuda finançada amb fons públics o privats, i també amb ingressos econòmics procedents de qualsevol activitat, llevats dels que podrien rebre com a complements que vénen de projectes d'I+D+I i de contractes realitzats en aplicació de l'article 83 de la Llei Orgànica 6/2001, de 21 de desembre, d'Universitats, o de l'article 11.2 de la Llei 13/1986, de 14 d'abril, de Foment i Coordinació General de la Investigació Científica i Tècnica.
  
10. Docència
  
La dedicació al projecte d'investigació serà exclusiva. No obstant això, i en el cas de persones becàries adscrites a una universitat espanyola, podran prestar les col·laboracions, amb finalitats formatives, en les tasques docents d'un departament universitari, amb l'acord previ entre el responsable del projecte postdoctoral i el departament implicat, fins a un màxim de seixanta hores lectives per any. El departament universitari estendrà una certificació de la docència impartida per la persona becària en acabar la realització, i la dita certificació s'ha de presentar en la Conselleria de Cultura, Educació i Esport. En casos excepcionals i correctament justificats la col·laboració en tasques docents pot ser superior a les seixanta hores lectives per any, amb l'autorització prèvia del director general d'Universitats i Investigació.
  
11. Suspensió de les beques
  
D'acord amb les normes generals de procediment establides en l'annex I per a sol·licitar l'ajornament en la incorporació de la persona becària i la interrupció temporal del gaudi de la beca s'utilitzaran els impresos 33930 i 33727, respectivament.
  
12. Renovacions
  
1. El director general d'Universitats i Investigació, resoldrà les renovacions de les beques concedides a l'empara de la present orde, així com les renovacions anuals de les beques de les mateixes característiques concedides a l'empara de convocatòries anteriors, que estaran condicionades al compliment de tots els requisits exigits en la corresponent convocatòria, i especialment de les obligacions del becari en la realització del treball.
  
2. La persona interessada ha de presentar, d'acord amb el que disposen les normes generals de procediment previstes en esta convocatòria, durant el mes de maig de 2005, un imprés normalitzat de sol·licitud de renovació (imprés 33538), al qual s'acompanyarà la següent documentació:
  
a) Un informe de la persona becària sobre el treball d'investigació realitzat i els resultats obtinguts durant l'últim any de la beca (imprés 33102).
  
b) El pla de treball de l'any per al qual es demana la renovació (imprés 33953).
  
c) Un informe del responsable del projecte d'investigació que avalue el treball realitzat per la persona becària i la necessitat de la renovació sol·licitada (imprés 33251).
  
3) La renovació estarà també condicionada a l'existència de crèdit adequat i suficient en el corresponent exercici pressupostari.
  
ANNEX V
  
Ajudes per a estades postdoctorals en centres d'investigació fora de la Comunitat Valenciana
  
1. Objecte de la convocatòria
  
L'objecte de la present convocatòria és la concessió d'ajudes per a estades postdoctorals en centres d'investigació ubicats fora de la Comunitat Valenciana que tinguen com a finalitat l'adquisició de noves tècniques, l'accés a instal·lacions científiques, la consulta de fons bibliogràfics o documentals o altres activitats significatives que contribuïsquen a la major capacitació del personal investigador.
  
2. Persones beneficiàries
  
Podran ser persones beneficiàries d'estes ajudes:
  
a) Modalitat A:
  
Personal investigador resident a la Comunitat Valenciana que tinga el grau de doctor i que forme part de les plantilles de les universitats, organismes públics d'investigació i altres entitats públiques o privades, de la Comunitat Valenciana, amb finalitat investigadora o de transferència de coneixements i tecnologia, legal o estatutària, que no tinguen ànim de lucre.
  
b) Modalitat B:
  
Els titulats universitaris residents a la Comunitat Valenciana, amb el grau de doctor, obtingut després de l'1 de gener de 2002 en alguna de les universitats de la Comunitat Valenciana, que hagen gaudit de la condició de becaris de formació de personal investigador de caràcter predoctoral de la Generalitat Valenciana, i que no formen part de les plantilles de les universitats o centres d'investigació.
  
3. Duració i període de realització de les estades
  
1. L'estada ha de realitzar-se en un únic centre d'investigació ubicat fora de la Comunitat Valenciana i tindrà una duració ininterrompuda mínima d'un mes i màxima de sis mesos.
  
2. El període de realització de l'estada estarà comprés entre l'1 de gener i el 31 de desembre.
  
3. Quan l'objecte de l'estada siga la consulta bibliogràfica o documental, la seua duració no podrà excedir d'un mes. Excepcionalment, i en funció de les característiques del projecte d'investigació, es podran concedir ajudes per a este tipus d'estades per un període de duració superior al mes.
  
4. Formalització de sol·licituds
  
1. Les sol·licituds es presentaran d'acord amb el que especifiquen les normes generals de procediment d'esta orde.
  
2. L'imprés de sol·licitud, segons el model normalitzat que figura en l'adreça d'internet http://www.cult.gva.es/dgeui/ homepage.htm (imprés 33138), s'acompanyarà dels següents documents (tant l'imprés de sol·licitud com la documentació requerida en este apartat ha de presentar-se en doble exemplar):
  
a) Fotocòpia del Document Nacional d'Identitat, del document equivalent en el cas de nacionals d'estats membres de la Unió Europea o, en els cas de nacionals dels estats no membres de la Unió Europea, de la targeta de residència o equivalent. Quan en estos documents figure una adreça que no pertanya a la Comunitat Valenciana, s'haurà d'acreditar el domicili actual.
  
b) Fotocòpia del títol de doctor o document equivalent segons la legislació estatal en matèria de títols.
  
c) Memòria que detalle el treball d'investigació a desplegar (imprés 33096).
  
d) Currículum vitae de la persona sol·licitant (imprés 33668).
  
e) Historial cientificotècnic dels últims tres anys de l'equip o grup d'investigació del centre receptor en el qual s'integrarà la persona sol·licitant (imprés 33437).
  
f) Document acreditatiu de l'admissió en el centre de destinació (imprés 33539).
  
g) Per a la modalitat A, permís o llicència de l'òrgan competent per a interrompre la tasca docent i investigadora durant el període per al qual se sol·licita l'ajuda (imprés 33887)
  
5. Avaluació i selecció
  
1. Els criteris establits per a l'avaluació d'estes activitats són els següents:
  
a) Currículum cientificotècnic de la persona sol·licitant (fins a un màxim de 10 punts).
  
b) Interés cientificotècnic i possibles repercussions del treball d'investigació proposat, així com la viabilitat de l'execució en el temps sol·licitat (fins a un màxim de 10 punts).
  
c) Qualitat i interés de l'historial científic del grup investigador on s'integrarà la persona candidata o, en el seu cas, de la institució on desplegarà l'activitat (fins a un màxim de 10 punts).
  
d) Es primaran amb 2 punts les estades que es realitzen fora d'Espanya i amb 3 punts les que es realitzen fora d'Espanya en estats membres de la Unió Europea.
  
2. Per a l'avaluació dels aspectes cientificotècnics d'estos criteris, la Direcció General d'Universitats i Investigació podrà demanar l'assessorament de l'Agència Nacional d'Avaluació i Prospectiva o dels experts en les matèries específiques que es consideren necessaris.
  
3. Realitzada l'avaluació dels aspectes cientificotècnics, l'òrgan competent per a gestionar estes ajudes elevarà al director general d'Universitats i Investigació la proposta de resolució, així com una proposta de pressupost per al finançament de les estades determinada segons el que establix l'apartat 6.1 d'este annex.
  
6. Quantia de les ajudes
  
1. Les ajudes consistiran en una dotació mensual entre 1.000 i 1.200 euros, segons el país de destinació, per a gastos d'allotjament i de manutenció, i una ajuda per al viatge d'anada i de tornada al centre de destinació, que tindrà una quantia màxima de 500 euros.
  
2. La resolució de concessió d'estes ajudes establirà la duració i la resta de condicions d'estes.
  
3. En aquells supòsits que impliquen una meritació econòmica de la persona beneficiària inferior a la corresponent a un mes natural, la prestació econòmica serà proporcional a dit període.
  
7. Compatibilitat de l'ajuda
  
Estes ajudes són incompatibles amb qualsevol altra obtinguda per a la mateixa finalitat.
  
8. Obligacions de les persones beneficiàries
  
Les persones beneficiàries estan obligades a:
  
1. Comunicar a la Direcció General d'Universitats i Investigació (imprés 33025), la seua incorporació a la universitat o centre d'investigació de destinació dins dels deu dies següents a la data en què es produïsca, amb indicació de l'adreça postal a efectes de notificacions i, en el seu cas, l'adreça electrònica. En el cas de no comunicar la incorporació en el termini citat, s'entén que renuncia a l'ajuda concedida.
  
2. Ajustar l'actuació a les normes de l'organisme d'investigació al qual s'incorporen i exercir la seua activitat en règim de dedicació exclusiva.
  
3. Qualsevol canvi en les condicions de l'estada subvencionada ha de ser notificat expressament i, prèviament a la realització d'esta, per mitjà d'escrit dirigit a la Direcció General d'Universitats i Investigació per a la seua autorització (imprés 33583). L'incompliment de la dita notificació podrà donar lloc a la modificació de la resolució de concessió.
  
4. Totes les persones beneficiàries tindran una assegurança d'accidents, d'assistència mèdica i de responsabilitat civil, l'àmbit de cobertura de la qual inclou el país de destinació.
  
9. Pagament de les ajudes concedides
  
Les ajudes concedides es lliuraran directament a les persones beneficiàries en la resolució de concessió i es poden fer efectives en la totalitat a partir del moment de la concessió.
  
10. Justificació de les ajudes
  
1. Les persones beneficiàries de les ajudes han de remetre a la Direcció General d'Universitats i Investigació, en el termini d'un mes des de la finalització de l'estada, la següent documentació:
  
- Informe del treball realitzat, que continga els resultats obtinguts i on es faça constar la conformitat del responsable de l'equip o grup investigador receptor (imprés 33051).
  
- Certificat de l'estada emés pel representant legal del centre de destinació en el qual consten les dates d'inici i de finalització de l'estada, amb el vistiplau del responsable de l'equip o grup científic receptor (imprés 33458).
  
2. La realització de l'estada per un període de temps inferior al previst en la resolució de concessió de l'ajuda suposarà l'obligació de reintegrar una part de la quantia percebuda proporcional al període no gaudit de l'estada.
  
ANNEX VI
  
Ajudes per a estades d'investigadors invitats en universitats i altres centres d'investigació ubicats en la Comunitat Valenciana
  
1. Finalitat de les ajudes
  
La finalitat de l'ajuda és potenciar els contactes de la comunitat científica, tecnològica i humanística de la Comunitat Valenciana amb investigadors de reconegut prestigi que habitualment realitzen la seua investigació fora.
  
2. Persones beneficiàries
  
1. Podran ser persones beneficiàries d'estes ajudes les universitats o altres entitats públiques o privades, amb la finalitat investigadora legal o estatutària, personalitat jurídica pròpia, que no tinguen ànim de lucre, i posseir centres d'investigació ubicats en la Comunitat Valenciana.
  
2. Podran presentar propostes, per mitjà del seu organisme i com a investigadors responsables de l'acollida del visitant, les persones físiques amb capacitat investigadora integrades en les plantilles de les entitats citades en el paràgraf anterior.
  
3. Les persones destinatàries finals de l'ajuda seran els doctors universitaris estrangers o espanyols no residents a la Comunitat Valenciana i que hagen sigut invitats.
  
3. Duració i període de realització de les estades
  
1. L'estada subvencionada tindrà una duració ininterrompuda mínima d'un mes i màxima de sis mesos.
  
2. El període de realització de l'estada subvencionada estarà comprés entre l'1 de gener i el 31 de desembre de 2004.
  
4. Formalització de les sol·licituds
  
1. Les sol·licituds es presentaran d'acord amb el que especifiquen els normes generals de procediment d'esta orde.
  
2. L'imprés de sol·licitud, segons el model normalitzat que figura en l'adreça d'internet http://www.cult.gva.es/dgeui/homepage.htm (imprés 33598), s'acompanyarà dels següents documents (tant l'imprés de sol·licitud com la documentació requerida en este apartat han de presentar-se en doble exemplar):
  
a) Currículum vitae (imprés 33185) de l'investigador invitat
  
b) Memòria descriptiva del programa de col·laboració i detall del pla de treball per al seu desplegament (imprés 33755).
  
c) Currículum vitae de l'investigador responsable de la sol·licitud (imprés 33321)
  
d) Historial cientificotècnic dels tres últims anys de l'equip o grup d'investigació del centre receptor en el qual s'integrarà l'investigador invitat (imprés 33015).
  
e) Informe de l'organisme receptor sobre l'aportació que representa l'estada (imprés 33296).
  
5. Avaluació i selecció
  
1. Els criteris que s'establixen per a l'avaluació d'estes activitats són els següents:
  
a) Currículum acadèmic, científic i professional de l'investigador invitat (fins a un màxim de 10 punts).
  
b) Interés cientificotècnic del programa de col·laboració i viabilitat de la seua execució en el temps sol·licitat i amb els recursos disponibles. Aportació que representa l'estada (fins a un màxim de 10 punts).
  
c) Qualitat i interés de l'historial científic del grup investigador que subscriu la sol·licitud (fins a un màxim de 10 punts).
  
2. Per a l'avaluació dels aspectes cientificotècnics d'estos criteris, la Direcció General d'universitats i Investigació podrà demanar l'assessorament de l'Agència Nacional d'Avaluació i Prospectiva o dels experts en les matèries específiques que es consideren necessaris.
  
3. Realitzada l'avaluació dels aspectes cientificotècnics, l'òrgan competent per a gestionar estes ajudes elevarà al director general d'Universitats i Investigació la proposta de resolució, junt amb la proposta de pressupost per al finançament de les estades determinat segons el que establix l'apartat 6.1 d'este annex.
  
6. Quantia de les ajudes
  
1. L'import de l'ajuda es calcularà en funció dels mèrits del candidat proposat, tenint en compte la duració de l'estada i les disponibilitats pressupostàries i consistirà en una dotació mensual entre 1.000 i 2.000 euros per a gastos d'allotjament i manutenció i una ajuda per als viatges d'anada i de tornada, que tindrà una quantia màxima de 500 euros.
  
2. La resolució de concessió d'estes ajudes establirà la duració i la resta de condicions d'estes.
  
3. En els supòsits que impliquen una meritació econòmica de la persona beneficiària inferior a la corresponent a un mes natural, la prestació econòmica serà proporcional al dit període.
  
7. Compatibilitat de l'ajuda
  
La percepció d'estes ajudes és compatible amb el pagament de les retribucions, que la persona candidata perceba de la institució d'origen durant l'estada a la Comunitat Valenciana.
  
8. Obligacions particulars de les persones beneficiàries
  
1. L'organisme receptor corresponent ha de comunicar a la Direcció General d'Universitats i Investigació (imprés 33238), la incorporació de l'investigador invitat dins dels deu dies següents a la data en què es produïsca. En el cas de no comunicar la incorporació en el termini citat, s'entendrà que renuncia a l'ajuda concedida.
  
2. Qualsevol canvi en les condicions de l'estada subvencionada ha de ser notificat expressament i, prèviament a la realització d'esta, per mitjà d'escrit dirigit a la Direcció General d'Universitats i Investigació per a la seua autorització. L'incompliment de la dita notificació pot donar lloc a la modificació de la resolució de concessió.
  
3. Tots els investigadors invitats han de tindre una assegurança d'accidents, d'assistència mèdica i de responsabilitat civil.
  
9. Pagament de les ajudes
  
Les ajudes concedides es lliuraran a les entitats beneficiàries previstes en la resolució de concessió i podran fer-se efectives en la seua totalitat a partir del moment de la concessió.
  
10. Justificació
  
1. Les persones beneficiàries de les ajudes han de remetre a la Direcció General d'Universitats i Investigació, en el termini d'un mes des de la finalització de l'estada, la següent documentació:
  
a) Breu informe del treball realitzat, el qual tindrà els resultats obtinguts i es farà constar la conformitat del responsable de l'equip d'investigació receptor o, si és el cas, la del director de la institució o del centre on es desplega l'estada (imprés 33248).
  
b) Certificat de l'estada emés pel representant legal del centre de destinació en el qual consten les dates de l'estada (imprés 33427).
  
c) Les ajudes concedides a les entitats que han de retre comptes a la Generalitat Valenciana, es justificaran en el termini d'un mes, per mitjà de la certificació expedida per l'òrgan competent on s'expresse que l'ajuda ha sigut correctament registrada en la comptabilitat de l'entitat, que els fons percebuts s'han sigut destinats a realitzar l'activitat per a la qual van ser concedits i que la documentació original acreditativa del gasto realitzat es troba en les dependències d'esta, a disposició de la Direcció General d'Universitats i Investigació, de la Intervenció General de la Generalitat Valenciana i de la Sindicatura de Comptes. Junt amb el certificat es presentarà una relació detallada dels gastos realitzats a càrrec d'esta subvenció.
  
Estes entitats han de conservar els originals de les factures i altres justificants de gasto durant el període legalment establit.
  
d) La resta d'entitats públiques o privades aportaran tots els originals o les còpies compulsades dels justificants dels gastos realitzats a càrrec d'esta subvenció.
  
2. En el cas de tractar-se de justificacions relatives a desplaçaments efectuats amb el vehicle propi, el quilometratge es considerarà justificat a raó de 0,15 euros km. i s'acreditarà per mitjà de declaració responsable de la persona que l'ha realitzat (imprés 33489), en la qual constarà el trajecte i l'import percebut de l'entitat per quilometratge i, si és el cas, peatges d'autopista, és necessari adjuntar els justificants del peatge.
  
3. La realització de l'estada per un període de temps inferior al previst en la resolució de concessió de l'ajuda suposarà l'obligació de reintegrar una part de la quantia percebuda proporcional al període no gaudit de l'estada.
  
ANNEX VII
  
Convocatòria de concessió d'ajudes per a l'adquisició, la renovació o la millora d'infraestructures per a grups d'investigació.
  
1. Objecte i àmbit
  
L'objecte de la present convocatòria és la concessió d'ajudes per a l'adquisició, la renovació o la millora d'infraestructures d'investigació de titularitat pública o privada, ubicades a la Comunitat Valenciana.
  
2. Accions susceptibles d'ajuda
  
1. Les ajudes previstes en esta convocatòria poden anar destinades a la creació o la millora d'infraestructures per mitjà de l'adquisició, la renovació o la millora d'equipament cientificotècnic per a la seua utilització per grups d'investigació. El cost mínim del dit equipament ha de ser de 60.000 euros, i el màxim de 125.000 euros, IVA exclòs.
  
2. Les entitats sol·licitants han d'aportar, com a mínim, el 25% del cost de l'equip sol·licitat.
  
3. Queden exclosos expressament d'esta convocatòria:
  
a) L'adquisició d'ordinadors personals i complements informàtics per a ús administratiu.
  
b) Els gastos financers derivats de l'adquisició d'infraestructures i equipaments.
  
c) L'obra civil de remodelatge o de millora d'edificis, el mobiliari, els aparells i els instruments d'ús general no científic, d'oficina, d'aplicació a la docència, o a la realització de servicis tècnics i de control de qualitat.
  
3. Entitats sol·licitants i beneficiàries
  
1. Poden ser beneficiàries d'estes ajudes les següents entitats, ubicades a la Comunitat Valenciana:
  
a) Universitats valencianes i organismes públics d'investigació amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenrotllament Tecnològic, i en la Llei 13/1986, de 14 d'abril, de Foment i Coordinació General de la Investigació Científica i Tècnica, a través dels seus centres, instituts, departament, seccions, o altres unitats d'investigació.
  
b) Altres entitats públiques o privades amb finalitat investigadora legal o estatutària i personalitat jurídica pròpia i que no tinguen ànim de lucre.
  
2. Poden presentar propostes d'ajuda, per mitjà del seu organisme i com a investigadors responsables de l'execució cientificotècnica, les persones físiques amb capacitat investigadora integrades en la plantilla de les entitats mencionades en el punt anterior. Estes persones físiques han de formar part d'un grup d'investigació, i ser investigadors principals d'un projecte d'I+D+I vigent i finançat amb fons públics.
  
3. Les sol·licituds han d'anar avalades, almenys, per tres investigadors principals de projectes vigents d'I+D pertanyents a altres grups d'investigació.
  
Cada investigador únicament pot subscriure una proposta, ja siga com a investigador principal o com a avalador.
  
4. Formalització de les sol·licituds
  
1. Els sol·licitants presentaran original i còpia dels documents següents, i utilitzaran els impresos normalitzats disponibles:
  
a) Imprés normalitzat de sol·licitud d'ajuda per a l'adquisició d'infraestructura cientificotècnica, on figuraran els altres recursos financers dels projectes vigents dels investigadors que avalen la sol·licitud.
  
b) Currículum vitae de cada un dels investigadors.
  
c) Factura proforma o pressupost d'almenys una casa comercial subministradora en la qual es consignen les especificacions tècniques i el preu de l'equip sol·licitat.
  
d) Document del compromís formal de cofinançament per part de l'entitat sol·licitant, per una quantia d'almenys el 25% del cost de l'equip.
  
e) Relació d'investigadors que avalen la sol·licitud.
  
f) Memòria d'adequació de l'equipament sol·licitat a les activitats d'I+D+I de l'organisme sol·licitant, localització i ús compartit.
  
5. Avaluació i selecció
  
1. Per a l'avaluació dels aspectes cientificotècnic dels criteris establits en l'apartat següent d'esta convocatòria, la Direcció General d'Universitats i Investigació podrà demanar l'assessorament de l'Agència Nacional d'Avaluació i Prospectiva (ANEP) i/o dels experts en les matèries específiques que es consideren necessaris.
  
2. La unitat responsable de la gestió de les ajudes elaborarà una proposta de resolució a la vista dels resultats de l'avaluació, i l'elevarà al director general d'Universitats i Investigació.
  
6. Criteris d'avaluació de les sol·licituds
  
Els criteris que s'establixen per a l'avaluació de les sol·licituds d'equipament cientificotecnològic són els següents:
  
a) L'adequació de l'equip sol·licitat a les activitats d'I+D+I de l'organisme sol·licitant (30 punts).
  
b) L'ús compartit de l'equipament per part dels investigadors i/o grups de l'entitat beneficiària, així com la localització de l'equipament en servicis generals d'esta (20punts).
  
c) La qualitat científica dels grups investigadors que avalen la sol·licitud (40 punts).
  
d) El grau de cofinançament acreditat per l'entitat sol·licitant i la disponibilitat d'altres fonts de finançament per al mateix equipament (10 punts).
  
7. Compatibilitat de les ajudes
  
Les ajudes concedides en virtut de la present convocatòria seran compatibles amb altres, qualsevol que siga la seua naturalesa i l'administració o entitat que les concedix, sempre que la suma de totes no supere el cost de l'actuació subvencionada.
  
8. Proposta de resolució
  
1. La Direcció General d'Universitats i Investigació notificarà als interessats les propostes de resolució de les ajudes amb indicació dels termes i de les condicions de la dita concessió o, si és el cas, els motius de la denegació. Les entitats sol·licitants en cas de proposta estimatòria, manifestaran la seua acceptació o desistiment. En no contestar en el dit termini, s'entendrà que accepten les condicions i els termes de la proposta de concessió d'ajuda.
  
2. En casos excepcionals i correctament motivats, el director general d'Universitats i Investigació pot autoritzar, amb la sol·licitud prèvia del representant legal de l'entitat beneficiària, els canvis o les incidències en l'equipament subvencionat.
  
3. L'equipament obtingut a càrrec de la present convocatòria serà propietat de les entitats beneficiàries.
  
9. Justificació i pagament de les ajudes
  
1. Es podrà procedir al pagament de les ajudes amb anterioritat a la realització de l'actuació com establix la Llei de Pressuposts de la Generalitat Valenciana per a l'exercici 2004.
  
2. Les actuacions subvencionades han de fer-se entre l'1 de gener i el 31 de desembre de 2004.
  
3. Les entitats beneficiàries han de remetre a la Direcció General d'Universitats i Investigació, abans del 10 de desembre de 2004 (en el cas de no fer ús dels pagaments anticipats) i del 31 de gener de 2005 (en el cas de pagaments anticipats), la següent documentació:
  
a) En el cas d'entitats que han retre comptes a la Generalitat Valenciana, les ajudes es justificaran per mitjà de certificació expedida per l'òrgan competent on s'expresse que l'ajuda concedida ha sigut correctament registrada en la comptabilitat de l'entitat; que els fons s'han destinat a realitzar l'activitat per a la qual van ser concedits i que la documentació original acreditativa del gasto realitzat es troba en les dependències d'esta, a disposició de la Direcció General d'Universitats i Investigació, de la Intervenció General de la Generalitat Valenciana i de la Sindicatura de Comptes, s'adjuntarà una relació detallada dels gastos realitzats en les actuacions recolzades per esta subvenció. Estes entitats han de conservar els originals de les factures i altres justificants de gasto durant el període legalment establit.
  
b) La resta d'entitats públiques o privades, han de presentar els originals o còpies compulsades dels justificants dels gastos realitzats com a conseqüència de les actuacions recolzades per esta subvenció a nom de l'entitat beneficiària, expedits d'acord amb la normativa vigent.
  
c) Certificació que acredite la inclusió de l'equipament objecte d'esta subvenció en l'inventari de l'entitat beneficiària.
  
d) Informe de recepció i la utilització de l'equipament adquirit en el qual constarà una descripció de la ubicació definitiva de l'equipament, així com la conformitat amb el subministrament, la qualitat d'este, i la seua adequació als fins prevists.
  
ANNEX VIII
  
Bases de la convocatòria per a la concessió d'ajudes per a projectes d'investigació científica i desplegament tecnològic
  
1. Objecte i àmbit
  
1. L'objecte de la present convocatòria és la concessió d'ajudes per a la realització, per part de grups d'investigació ubicats a la Comunitat Valenciana, de projectes d'investigació científica i desplegament tecnològic en el marc del Pla Valencià d'Investigació Científica, Desenrotllament Tecnològic i Innovació (PVIDI) 2001-2006).
  
2. En el context de les definicions de l'Enquadrament Comunitari sobre ajudes d'investigació i desenrotllament (96/C45/06), estos projectes es consideren d'investigació fonamental (bàsica i aplicada).
  
2. Accions susceptibles d'ajuda
  
1. Modalitat A: ajudes a projectes d'I+D dirigits per Joves Investigadors doctors menors de 35 anys en tots els camps del coneixement: les humanitats, les ciències i les tecnologies.
  
2. Modalitat B: ajudes a projectes d'I+D per a recolzar la creació i la consolidació de grups d'investigació amb el fi de millorar la seua capacitat i els resultats científics i tecnològics.
  
3. Naturalesa i quantia de les ajudes
  
1. Tots els projectes presentats a esta convocatòria tindran una duració màxima de 2 anys.
  
2. Les subvencions podran finançar, totalment o parcialment, el pressupost sol·licitat i la quantia es determinarà en cada cas d'acord amb els criteris d'avaluació i selecció.
  
Les quanties màximes de les ajudes són les següents:
  
1. Modalitat A: la quantia de la subvenció per projecte serà de 20.000 euros en total com a màxim per als dos anys de vigència.
  
2. Modalitat B: la quantia de la subvenció per projecte serà de 30.000 euros en total com a màxim per als dos anys de vigència.
  
4. Compatibilitat
  
Les ajudes concedides són compatibles amb altres ajudes o subvencions, sempre que conjuntament no superen el cost total del projecte.
  
El sol·licitant ha de declarar les ajudes que haja obtingut o sol·licitat per al mateix projecte, tant en l'inici del projecte com en qualsevol moment posterior.
  
5. Conceptes susceptibles d'ajuda
  
1. Les ajudes concedides es podran aplicar als conceptes següents:
  
a) Gastos d'equipament de xicoteta infraestructura cientificotècnica, fins a un màxim de 7.000 euros per a tota la duració del projecte, i que es consignaran i es gastaran en la primera anualitat d'este.
  
b) Gastos d'adquisició de material fungible.
  
c) Viatges i gastos de manutenció i allotjament, amb un límit màxim de 3.000 euros anuals.
  
d) Altres gastos directament relacionats amb el projecte, com la utilització de servicis generals de suport a la investigació o grans instal·lacions, o la contractació de servicis externs, sempre que estiguen correctament justificats.
  
2. No són subvencionables les retribucions de personal fix vinculat estatutàriament o contractual a les entitats beneficiàries, ni els gastos corresponents a l'adquisició de mobiliari o de material d'ús exclusivament administratiu o d'aplicació a la docència.
  
6. Sol·licitants i beneficiaris
  
1. Poden ser beneficiàries d'estes ajudes les següents entitats ubicades a la Comunitat Valenciana.
  
a) Universitats valencianes, el Consell Superior d'Investigacions Científiques i organismes públics d'investigació, amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenrotllament Tecnològic, i en la Llei 13/1986, de 14 d'abril, de Foment i Coordinació General de la Investigació Científica i Tècnica, a través dels centres, instituts, departament, seccions o altres unitats d'investigació.
  
b) Altres entitats públiques o privades amb finalitat investigadora legal o estatutària i personalitat jurídica pròpia i que no tinguen ànim de lucre.
  
2. Poden presentar projectes, per mitjà del seu organisme i com a investigadors responsables de la seua execució cientificotècnica, els investigadors doctors que pertanyen a les plantilles de les entitats mencionades en el punt anterior.
  
Amb caràcter excepcional, i quan la contribució siga decisiva per a la viabilitat del projecte, els equips d'investigació podran incorporar investigadors associats que tinguen el títol de doctor i la vinculació estatutària o contractual dels quals siga amb entitats sense domicili social a la Comunitat Valenciana.
  
7. Formalització de les sol·licituds
  
1. Les sol·licituds s'han de presentar d'acord amb el que especifiquen les Normes Generals de Procediment d'esta orde.
  
2. Els sol·licitants presentaran original i còpia dels documents següents:
  
a) Imprés normalitzat de sol·licitud d'ajuda per a projectes d'investigació, còpia del DNI de la persona que formula la sol·licitud, o document equivalent.
  
b) Memòria cientificotècnica i pressupost del projecte d'investigació distribuït per anualitats.
  
c) Relació dels membres que formen el grup d'investigació, fotocòpia del DNI i la firma original de conformitat de cada u.
  
d) Currículum vitae de cada u dels membres que formen el grup investigador.
  
e) Resum de les activitats conjuntes d'I+D dutes a terme pel grup durant els últims 3 anys.
  
8. Avaluació i selecció
  
1. Per a l'avaluació dels aspectes cientificotècnics dels criteris que establix l'apartat següent d'esta convocatòria, la Direcció General d'Universitats i Investigació podrà demanar l'assessorament de l'Agència Nacional d'Avaluació i Prospectiva (ANEP) i/o dels experts en les matèries específiques que es consideren necessaris.
  
2. La unitat responsable de la gestió de les ajudes elaborarà una proposta de resolució atés els resultats de l'avaluació, i l'elevarà al director general d'Universitats i Investigació.
  
3. L'avaluació de les propostes s'efectuarà d'acord amb els següents criteris:
  
a) Qualitat del grup d'investigació (30 punts)
  
b) Qualitat i interés cientificotècnic del projecte d'I+D (50 punts)
  
c) Adequació del pressupost a les activitats previstes (20 punts).
  
9. Proposta de resolució
  
La Direcció General d'Universitats i Investigació notificarà als interessats les propostes de resolució de les ajudes amb indicació dels termes i de les condicions de la dita concessió, o si és el cas, els motius de la denegació. Les entitats sol·licitants en cas de proposa estimatòria, manifestaran la seua acceptació o desistiment en el termini de 10 dies. Si no contesten en este termini, s'entendrà que accepten les condicions i els termes del proposta de concessió d'ajuda.
  
10. Justificació i pagament de les ajudes
  
1. Es podrà pagar la totalitat de la quantitats concedides amb anterioritat a la realització de l'actuació en els termes establits en l'article 33.3 c) de la Llei 17/2003, de 30 de desembre, de Pressuposts de la Generalitat Valenciana per a l'exercici 2004.
  
2. En el cas de projectes interinstitucionals, per a la definició dels quals s'hagen delimitat subprojectes, les respectives subvencions es lliuraran a les corresponents entitats d'investigació d'adscripció dels investigadors principals dels subprojectes.
  
3. La inversió de les ajudes es realitzarà d'acord amb les normes generals que en cada cas regulen els gastos de les entitats beneficiàries i d'acord amb les directrius de la Direcció General d'Universitats i Investigació, la qual podrà demanar informació o verificar qualsevol aspecte relacionat amb l'activitat subvencionada.
  
4. La justificació es realitzarà per mitjà dels següents documents:
  
a) En el cas d'entitats que hagen de retre comptes a la Generalitat Valenciana, les ajudes es justificaran per mitjà de certificació expedida per l'òrgan competent on s'expresse que l'ajuda ha sigut correctament registrada en la comptabilitat de l'entitat; que els fons rebuts s'han destinat a realitzar l'activitat per a la qual van ser concedits i que la documentació original acreditativa del gasto realitzat es troba en les dependències d'esta, a disposició de la Direcció General d'Universitats i Investigació, de la Intervenció General de la Generalitat Valenciana i de la Sindicatura de Comptes, s'adjuntarà una relació detallada dels gastos realitzats a càrrec d'esta subvenció i, si és el cas, el percentatge que l'ajuda representa respecte del total de l'activitat subvencionada. Estes entitats han de conservar els originals de les factures i altres justificants de gasto durant el període legalment establit.
  
b) La resta d'entitats públiques o privades, tots els originals o còpies compulsades dels justificants dels gastos realitzats (factures, nòmines i butlletins de cotització de la Seguretat Social), a nom de l'entitat beneficiària, a càrrec de la subvenció, expedits d'acord amb la normativa vigent.
  
c) A més a més, si s'inclouen gastos de personal, un exemplar del document acreditatiu del contracte atorgat per l'autoritat competent d'acord amb les normes de l'entitat beneficiària, junt amb un breu currículum del personal contractat.
  
d) Informe de recepció i utilització de l'equipament adquirit, si és el cas, en el qual constarà una descripció de la ubicació definitiva de l'equipament i la conformitat amb el subministrament, respecte a la qualitat d'este i a la seua adequació als fins previstos.
  
5. Les actuacions subvencionades han de realitzar-se entre l'1 de gener de 2004 i el 31 de desembre de 2004. El termini màxim per a la presentació dels documents previstos en el punt segon del present article serà fins al 31 de gener de 2005 en el cas d'entitats que facen ús del pagament anticipat i del 10 de desembre de 2004 per a la resta.
  
6. En el termini màxim de tres mesos des de la finalització del projecte, per haver aconseguit els objectius o per haver acabat el temps previst o el finançament adjudicat, l'investigador principal presentarà un informe final sobre el desplegament i els objectius aconseguits, en el qual constaran totes les publicacions científiques que haja produït el projecte d'investigació.
  
11. Renovació de les ajudes
  
La renovació de les ajudes i, si és el cas, la determinació del l'import de l'ajuda per a la segona anualitat, es realitzarà segons les disponibilitats pressupostàries i els resultats del seguiment cientificotècnic anual realitzat. L'investigador principal haurà d'emplenar un imprés de progrés del projecte, habilitat per a esta finalitat i que li enviarà la Direcció General d'Universitats i Investigació i estarà disponible també en la pàgina web d'esta, també adjuntarà una còpia de totes les publicacions que es relacionen en l'informe, producte del desplegament del projecte d'investigació. El termini de presentació de l'informe de progrés i seguiment serà fins al 30 d'octubre de 2004.
  
ANNEX IX
  
Bases de la convocatòria per a la concessió d'ajudes per a grups d'I+D+I
  
1. Objecte i àmbit
  
1. L'objecte de la present convocatòria és la concessió d'ajudes a grups d'investigació d'excel·lència contrastada ubicats a la Comunitat Valenciana, per al desenrotllament de línies d'investigació, a fi de potenciar l'activitat dels grups d'I+D+I, afavorir la seua projecció i contribuir a l'enfortiment de la capacitat de la Comunitat Valenciana en matèria d'I+D+I.
  
2. També tindrà com a finalitat la renovació de les ajudes per a grups d'I+D+I concedides en la convocatòria corresponent a l'exercici 2003 de l'Oficina de Ciència i Tecnologia.
  
3. Les ajudes previstes en esta convocatòria tindran una duració màxima de dos anys.
  
2. Sol·licitants i beneficiaris
  
1. Poden ser beneficiàries d'estes ajudes les següents entitats, ubicades a la Comunitat Valenciana:
  
a) Universitats valencianes, Consell Superior d'Investigacions Científiques i organismes públics d'investigació amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenrotllament Tecnològic, i en la Llei 13/1986, de 14 d'abril, de Foment i Coordinació General de la Investigació Científica i Tècnica, a través dels seus centres, instituts, departaments, seccions o altres unitats d'investigació.
  
b) Altres entitats públiques o privades amb finalitat investigadora legal o estatutària i personalitat jurídica pròpia i que no tinguen ànim de lucre.
  
2. Podran presentar propostes d'ajuda, per mitjà del seus organismes i com a investigador principal, els investigadors doctors que pertanyen als grups d'investigació de les entitats mencionades en el punt anterior.
  
3. Grups d'investigació
  
1. S'entén per grup d'investigació el constituït per diversos investigadors, que acrediten una coherència i una trajectòria compartida a través de publicacions, de la participació en projectes comuns i de les activitats conjuntes de transferència i de difusió de coneixements i de resultats a la societat.
  
2. Els grups d'investigació estaran formats per investigadors i, amb un mínim de 4 membres efectius distribuïts de la següent forma:
  
Investigadors:
  
Un mínim d'un investigador principal i tres investigadors associats que han de tindre formalitzada la seua vinculació estatutària o contractual amb l'entitat beneficiària en el moment de la sol·licitud. Tots els investigadors de l'equip han de tindre la condició de doctor.
  
Amb caràcter excepcional, i quan la contribució siga decisiva per a la viabilitat del projecte, els equips d'investigació podran incorporar investigadors associats que tinguen el títol de doctor i la vinculació estatutària o contractual dels quals siga amb les entitats sense domicili social a la Comunitat Valenciana.
  
3. Cap investigador principal ni associat podrà figurar com a tal en més d'una sol·licitud d'ajuda d'esta convocatòria.
  
4. El personal vinculat a altres organismes diferents de l'entitat beneficiària necessitarà autorització expressa de l'organisme per a participar en el projecte. En el cas d'investigadors que despleguen la seua activitat principal en un centre estranger serà suficient una carta d'autorització, original i firmada.
  
4. Requisits dels grups d'investigació
  
1. Amb caràcter general, els grups d'investigació han de tindre una àmplia experiència investigadora demostrable per mitjà d'indicadors contrastables. Els membres han de tindre reconeguts un nombre de trams d'investigació per la Comissió Nacional d'Avaluació de l'Activitat Investigadora (sexennis) d'almenys 8.
  
En els casos en què l'indicador de trams d'investigació no estiga disponible, es considerarà una experiència equivalent avalada per altres criteris objectius de suficiència investigadora que permeten determinar l'excel·lència mitjana per grup.
  
2. L'investigador principal ha d'haver participat, com a tal i en els últims dos anys, en un mínim d'un projecte amb ajuda o subvenció atorgada en règim competitiu en el marc de les convocatòries dels Programes Marc d'I+D de la Unió Europea, Plans Nacionals d'Investigació Científica, Desenrotllament i Innovació Tecnològica, o d'altres programes d'àmbit estatal o internacional de reconegut prestigi.
  
3. En els casos en què els membres del grup investigador pertanyen a entitats diferents, l'entitat beneficiària serà aquella a la qual pertanya l'investigador principal en el moment de presentació de la sol·licitud.
  
5. Quantia i conceptes susceptibles d'ajuda
  
1. La quantia es determinarà en cada cas en el procés de selecció i es tindrà en compte les disponibilitats pressupostàries:
  
2. Les ajudes concedides es poden aplicar als conceptes següents:
  
a) Gastos d'equipament
  
- Xicoteta infraestructura cientificotècnica, fins a un màxim de 6.000 euros per a tota la duració de l'actuació subvencionada, i que es consignaran i es gastaran en la primera anualitat d'esta.
  
b) Gastos de funcionament (fins a un màxim de 20.000 euros):
  
- Gastos d'adquisició de material fungible
  
- Viatges i dietes de manutenció i allotjament.
  
- Altres gastos directament relacionats amb l'actuació subvencionable, com la contractació de servicis externs i la utilització de servicis de suport a la investigació o grans instal·lacions, sempre que estiguen correctament justificats.
  
3. Amb caràcter general, no són subvencionables les retribucions de personal fix vinculat estatutàriament o contractualment a les entitats beneficiàries, ni els gastos corresponents a l'adquisició de mobiliari o material d'ús exclusivament administratiu o d'aplicació a la docència.
  
6. Presentació de sol·licituds
  
1. Els sol·licitants presentaran original i còpia dels documents següents, s'utilitzarà els impresos normalitzats disponibles:
  
a) Imprés normalitzat de sol·licitud d'ajuda.
  
b) Memòria cientificotècnica en què detallaran les línies i els projectes d'investigació en curs o que es realitzaran durant el període de vigència de l'ajuda amb expressió dels objectius cientificotècnics a aconseguir, així com el pressupost per anys amb les necessitats econòmiques del grup per al període de vigència.
  
c) La relació de personal investigador que forma el grup d'investigació, s'especificarà la titulació i el centre adscripció.
  
d) Currículum vitae conjunt del grup investigador i de l'investigador principal durant els últims 5 anys, amb les especificacions que establix l'apartat 8.a).
  
e) En el cas que el grup incorpore investigadors associats, la vinculació estatutària o contractual dels quals siga amb les entitats ubicades fora de la Comunitat Valenciana, s'aportarà autorització expressa firmada pel representant legal de l'organisme de procedència per a participar en les línies d'investigació del grup.
  
7. Avaluació i selecció
  
1. Les sol·licituds presentades a esta convocatòria s'avaluaran segons els següents criteris:
  
a) Currículum del conjunt del grup per als últims 5 anys (50 punts) pel que fa a:
  
- Indicadors d'excel·lència mitjana del grup d'investigadors basats en el nombre de trams d'investigació reconeguts per la Comissió Nacional d'Avaluació de l'Activitat Investigadora (sexennis d'investigació) acumulats pels membres del grup o, si és el cas, en indicadors equivalents relatius a la seua experiència en direcció/execució de projectes i altres activitats d'I+D i de transferència de tecnologia.
  
- Participació del grup en projectes finançats a càrrec del Programa Marc d'I+D de la Unió Europea, del Pla Nacional d'Investigació Científica, Desenrotllament i Innovació Tecnològica i a altres programes i projectes en l'àmbit regional, estatal i internacional.
  
- Patents
  
- Col·laboracions dutes a terme amb altres grups d'investigació de prestigi, estiguen o no ubicats a la Comunitat Valenciana.
  
- Publicacions, ponències i comunicacions presentades per membres del grup, així com premis d'investigació, desenrotllament i innovació tecnològica rebuts
  
- Nombre de becaris predoctorals i postdoctorals formats en el si del grup, així com el nombre de tesis doctorals dirigides i llegides en el si del grup.
  
- Activitats conjuntes de transferència de tecnologia, així com el finançament obtingut per mitjà de contractes o de convenis, tant amb altres organismes integrats en el Sistema Valencià de Ciència i Tecnologia com amb els que no estiguen ubicats a la Comunitat Valenciana o amb empreses.
  
b) Qualitat i rellevància cientificotècnica de la proposta (30 punts):
  
- Objectius cientificotècnics a aconseguir per mitjà de les línies i dels projectes d'investigació en curs o que es realitzaran durant el període de vigència de l'ajuda.
  
- Qualitat i prestigi dels projectes i dels programes competitius d'I+D+I d'àmbit estatal i internacional concedits, sol·licitats o en fase de preparació per part del grup per a cofinançar les línies d'investigació proposades.
  
- Adequació del pressupost a les activitats proposades.
  
c) composició, estructura i coherència del grup (20 punts):
  
- Adequació de la grandària i composició del grup als objectius proposats.
  
2. Per a l'avaluació dels aspectes cientificotècnics dels criteris anteriors es pot demanar l'assessorament de l'Agència Nacional d'Avaluació i Prospectiva (ANEP) i/o dels experts en les matèries específiques que es consideren necessaris.
  
L'òrgan competent per a la gestió de la convocatòria, atesa l'avaluació cientificotècnica, elaborarà una relació prioritzada de les ajudes que es concediran, i l'elevarà al director general d'Universitats i Investigació.
  
8. Proposta de resolució
  
La Direcció General d'Universitats i Investigació notificarà a les persones interessades les propostes de resolució de les ajudes amb indicació dels termes i de les condicions de la dita concessió o, si és els cas, els motius de la denegació. Les entitats sol·licitants en el cas de proposta estimatòria, manifestaran la seua acceptació o el desistiment en el termini de deu dies. De no contestar en el dit termini, s'entendran acceptades les condicions i els termes de la proposta de concessió d'ajuda.
  
9. Justificació i pagament de les ajudes
  
1. Es podrà pagar la totalitat de les quantitats concedides amb anterioritat a la realització de l'actuació en els termes que establix l'article 33.3 c) de la llei 17/2003, de 30 de desembre, de Pressupost de la Generalitat Valenciana per a l'exercici 2004.
  
2. La justificació es realitzarà per mitjà dels següents documents:
  
a) Memòria de les activitats objecte de la subvenció. L'investigador principal presentarà un informe final sobre el desplegament i els objectius assolits, en què constaran les publicacions científiques que han donat lloc.
  
b) En el cas d'entitats que han de retre comptes a la Generalitat Valenciana, les ajudes es justificaran per mitjà de certificació expedida per l'òrgan competent on s'expresse que l'ajuda ha sigut correctament registrada en la comptabilitat de l'entitat; que els fons rebuts han sigut destinats per a realitzar l'activitat per a la qual van ser concedits i que la documentació original acreditativa del gasto realitzat es troba en les dependències d'esta, a disposició de la Direcció General d'Universitats i Investigació, de la Intervenció General de la Generalitat Valenciana i de la Sindicatura de Comptes, s'adjuntarà una relació detallada dels gastos realitzats a càrrec d'esta subvenció i, si és el cas, el percentatge que l'ajuda representa sobre el total de l'activitat subvencionada. Estes entitats han de conservar tots els originals de les factures i altres justificants de gasto durant el període legalment establit.
  
c) La resta d'entitats públiques o privades, tots els originals o còpies compulsades dels justificants dels gastos realitzats (factures, nòmines i butlletins de cotització a la Seguretat Social), a nom de l'entitat beneficiària, a càrrec de la subvenció, expedits d'acord amb la normativa vigent.
  
d) Informe de recepció i d'utilització de l'equipament adquirit, si és el cas, en el qual constarà una descripció de la ubicació definitiva de l'equipament i la conformitat amb el subministrament, pel que fa a la qualitat d'este i a la seua adequació als fins prevists.
  
3. Les actuacions subvencionades han de realitzar-se entre l'1 de gener de 2004 i el 31 de desembre de 2004. El termini màxim per a la presentació dels documents prevists en el punt segon del present article és fins al 31 de gener de 2005 en el cas d'entitats que han fet ús del pagament anticipat i del 15 de desembre de 2004 per a la resta.
  
10. Renovació de les ajudes
  
1. La renovació de les ajudes, si és el cas, i la determinació de l'import de l'ajuda per a la segona anualitat, es determina segons les disponibilitats pressupostàries i els resultats del seguiment cientificotècnic anual realitzat, d'acord amb el que disposa la convocatòria anual d'este tipus d'ajudes.
  
2. Per a la renovació de les ajudes concedides en virtut de la convocatòria corresponent a l'exercici 2003 de l'Oficina de Ciència i Tecnologia, l'investigador principal ha de presentar els següents documents en el termini establit en les normes generals de procediment de l'annex I.
  
- Sol·licitud de renovació
  
- Informe anual de progrés i de seguiment.